Balvi (Duits:Bolwen) is 'n dorpie in die noord-oos van Letland. Hierdie artikel is ’n saadjie. Voel vry om Wikipedia te help deur dit uit te brei.


Die Moldawiese Sosialistiese Sowjetrepubliek (Moldawies: Република Советикэ Сочиалистэ Молдовеняскэ, Republica Sovietică Socialistă Moldovenească; Russies: Молдавская Советская Социалистическая Республика, Moldafskaja Sowjetskaja Sotsialistitsjeskaja Respoeblika), ook bekend as Moldawië, was een van die republieke van die Sowjetunie. Die Sowjetunie het die outonome Moldawiese OSSR op 12 Oktober 1924 gestig as deel van die Oekraïense Sosialistiese Sowjetrepubliek. Dit het op 28 Junie 1940 die Moldawiese SSR geword. In 1991 het Moldawië onafhanklik geword en sy naam verander na Moldowa. Die naam van die hoofstad is verander van Kisjinef na Chisinau. Hierdie artikel is merendeels vertaal vanaf die Engelse Wikipedia-artikel en:Moldavian Soviet Socialist Republic Wikiwoordeboek het 'n inskrywing vir Moldawiese Sosialistiese Sowjetrepubliek.


Die Azerbeidjanse Sosialistiese Sowjetrepubliek (Azerbeidjans: Azərbaycan Sovet Sosialist Respublikası; Russies: Азербайджанская Советская Социалистическая Республика, Azerbaidjanskaja Sowjetskaja Sotsialistitsjeskaja Respoeblika), ook bekend as die Azerbeidjanse SSR, was een van die republieke van die Sowjetunie. Die republiek is op 28 April 1920 gestig. Van 12 Maart 1922 tot 5 Desember 1936 was dit saam met die Armeense Sosialistiese Sowjetrepubliek en die Georgiese Sosialistiese Sowjetrepubliek deel van die Transkaukasiese SFSR – dié het in Desember 1922 deel geword van die pas gestigte Sowjetunie. Die TSFSR is in 1936 ontbind. Op 19 November 1990 is die Azerbeidjanse SSR hernoem tot die Republiek van Azerbeidjan, wat deel gebly het van die Sowjetunie tot sy verbrokkeling in 1991. Buite die groot olie- en nywerheidstede het Azerbeidjan tydens die Sowjet-Russiese heerskappy sy oorspronklike landboukarakter behou. Dikwels is na die land as 'n uitgestrekte vrugte- en groentetuin verwys. Die ander kant van die werklikheid is dat die landboupraktyke aan grootskaalse agrochemiese omgewingbesoedeling gekoppel was. Buiten Oesbekistan is geen ander Sowjetrepubliek op só 'n ongekende skaal deur pesdoders soos DDT vergiftig nie.


'n Weergawenommer word gebruik om verskillende weergawes van dieselfde produk van mekaar te kan onderskei. Weergawenommers word dikwels saam met sagteware gebruik om aan te dui dat die sagteware uitgebrei (foute herstel en nuwe funksies bygevoeg) is. Weergawebeheerstelsel Hierdie artikel is ’n saadjie. Voel vry om Wikipedia te help deur dit uit te brei.


A Clockwork Orange kan na een van die volgende verwys: A Clockwork Orange (boek), roman deur Anthony Burgess. A Clockwork Orange (rolprent), film wat op die gelyknamige boek gebaseer is.


SV Mettlach is 'n sokkerklub uit Mettlach in die deelstaat Saarland in Duitsland. Die klub het sy oorsprong by die gimnastiekklub Turnverein Mettlach, wat in 1885 gestig is. Die klub het in 1920 'n sokkerafdeling gekry. In 1923 het die sokkerafdeling onafhanklik geword as Sportverein 1920 Mettlach. Na die Tweede Wêreldoorlog is alle sportklubs in Mettlach saamgesnoer met die stigting van Spielvereinigung Mettlach op 12 Mei 1946. Die huidige klub het weer in 1950 onafhanklik geword met die tradisionele (huidige) benaming. Die klub het in 1984 en 1993 die eerste rondte van die DFB-Pokal gehaal. Grüne, Hardy (2001). Vereinslexikon. Kassel: AGON Sportverlag ISBN 3-89784-147-9 Amptelike klubwerf


Hier volg 'n lys van plekke in Ghana waarvan die name verander is: Christianborg → Osu Castle Fort Amsterdam → Fort York (1645) → Fort Amsterdam (1665) → Fort Kormantin Fort Dorothea → Akwida Gross-Friedrichsburg (Fort Friedrichsburg) → Fort Hollandia (1725) → Pokesu Fort William → Fort Charles Hierdie artikel is ’n saadjie. Voel vry om Wikipedia te help deur dit uit te brei.


Die Flixborough-ramp was 'n ontploffing wat op 1 Junie 1974 by 'n chemiese aanleg naby die dorp Flixborough in Engeland plaasgevind het. Die ontploffing het 28 mense se lewens geëis en 36 is ernstig beseer. Die chemiese aanleg is besit deur Nypro ('n gesamentlike onderneming tussen De Staatsmijnen, Nederland, en die Britse National Coal Board) en was in bedryf sedert 1967. Die aanleg het kaprolaktam vervaardig, 'n chemikalie wat dien as 'n boustof in die vervaardiging van nylon. Die inwoners van die dorp het aanvanklik beswaar aangeteken teen so 'n groot nywerheidsontwikkeling so naby aan hulle huise. Die proses het die oksidasie van sikloheksaan met lug behels in 'n reeks van ses reaktore om 'n mengsel van sikloheksanol en sikloheksaan te lewer. Twee maande voor die ontploffing is 'n kraak in die nommer 5-reaktor ontdek. Daar is toe besluit om 'n tydelike pyp met 'n deursnee van 50 cm te installeer om die lekkende reaktor te omseil en so die aanleg in staat te stel om aan te hou produseer terwyl herstelwerk aan die reaktor gedoen word.


Aleksander Sergejewitsj Póésjkin (Russies: Александр Серге́евич Пу́шкин luister (hulp·inligting)), wetenskaplike transliterasie: Aleksandr Sergeevič Puškin; 6 Junie [O.S. 26 Mei] 1799 tot 10 Februarie [O.S. 29 Januarie] 1837), was ’n Russiese Romantieke skrywer wat beskou word as die grootste Russiese digter en die vader van moderne Russies. Hy het voorbrand gemaak vir die gebruik van omgangstaal in sy gedigte en toneelstukke en so ’n storie-styl – drama, romanse en satire gemeng – geskep wat sedertdien met die Russiese letterkunde verbind word en wat ’n groot invloed op latere Russiese skrywers gehad het. Poesjkin is in Moskou gebore en het op 15-jarige ouderdom sy eerste gedig gepubliseer. Hy is wyd in die letterkundige wêreld erken teen die tyd dat hy aan die Keiserlike Liseum in Tsarskoje Selo gegradueer het. Hy het sosiale hervorming voorgestaan en het in die vroeë 1820's met die regering gebots. Daarvoor is hy na Suid-Rusland verban. Terwyl hy streng deur regeringsensors dopgehou is en nie toegelaat is om te reis en te skryf soos hy wou nie, het hy sy beroemdste toneelstuk, die drama Boris Godoenof, geskryf, maar hy kon dit eers jare later publiseer.


David Fyodorovich Oistrakh (Russies: Давид Фёдорович Ойстрах; Dawid Fjodorowitsj Oistrach), 30 September [O.S. 17 September] 1908 – 24 Oktober 1974, was ’n Sowjetse vioolspeler en -virtuoos van Joodse afkoms. Sy opnames en uitvoerings van Dmitri Sjostakowitsj se concerto's is veral bekend, maar hy het ook klassieke concerto's uitgevoer. Hy het saam met orkeste in Rusland, Europa en die Verenigde State van Amerika gespeel. Oistrakh is in die stad Odessa aan die Swartsee gebore – sy pa was Fishl Oistrakh en sy ma Beyle (gebore Stepanovsky). Hy het op vyfjarige ouderdom viool en altviool begin bestudeer. Op ses het hy sy debuut in Odessa gemaak en in 1923 ingeskryf by die Odessa-konservatorium, waar hy tot in 1926 studeer het. Hy het in 1927 as solis opgetree in Kiëf, waar hy die Aleksander Glazoenof-vioolconcerto gespeel het – en dit het gelei tot ’n uitnodiging om die volgende jaar die Tsjaikofski-vioolconcerto in Leningrad uit te voer saam met die stad se filharmoniese orkes. In dieselfde jaar het hy na Moskou verhuis, waar hy sy vrou, Tamara Rotarewa, ’n pianis, ontmoet het.


'n Afoor (meervoud: amfora) is 'n tipe keramiekvaas met twee handvatsels en 'n lang nek wat dunner is as die liggaam. Die woord amphora is Latyns, afgelei van die Grieks amphoreus (αμφορεύς), 'n afkorting van amphiphoreus (αμφιφορεύς), 'n saamgestelde woord wat amphi- ("aan beide kante") plus phoreus ("draer"), van pherein ("om te dra"), wat verwys na die houer se twee handvatsels aan teenoorgestelde kante. Hierdie artikel is ’n saadjie. Voel vry om Wikipedia te help deur dit uit te brei.


MTV Gifhorn is 'n sportklub uit Gifhorn in die deelstaat Neder-Sakse in Duitsland, veral bekend vir sy sokkerafdeling. Behalwe sokker, bied die klub ook 'n magdom ander sportsoorte aan, onder meer atletiek, vlugbal, basketbal, gimnastiek, kegelbal, judo, moderne dans, swem en handbal. Die klub is in 1861 met die huidige naam gestig en die sokkerafdeling is in 1911 op die been gebring. In 1933 het die klub se sokkerafdeling ontbind, maar dis weer in 1949 heringestel. Die klub se grootste prestasie was om die hoofrondte van die DFB-Pokal te bereik in 1978 en 1979. Amptelike klubwerf


Liverpool [ˈlɪvəpuːl] is 'n stad en seehawe in die Noordwes-Engelse metropolitaanse graafskap Merseyside aan die oostekant van die Merseyriviermonding en vlakby die Ierse See. Liverpool, wat in die historiese graafskap Lancashire geleë is, het vanaf 1207 die status van 'n borough gehad en in 1880 stadsregte gekry. Met 'n bevolking van meer as 470 000 binne die stadsgrense en meer as 1,5 miljoen in die groter metropolitaanse Merseyside-gebied is Liverpool ondanks 'n bevolkingsafname in die laat 20ste eeu steeds een van die grootste agglomerasies in Engeland asook die tweede grootste uitvoerhawe in die Verenigde Koninkryk. Unesco het in 2004 aan ses kwartiere in die historiese middestad en die dokke van Liverpoolhawe die status van wêrelderfenisgebied toegeken – as Liverpool Maritime Mercantile City (Maritieme Handelsstad Liverpool). In 2021 is dit egter van sy status ontneem. Liverpool het een van die mooiste liggings van Engeland se groot stede. Die stadsgebied strek oor die oostelike oewer van die breë Merseyrivier waar die terrein saggies styg om 'n bergrug te vorm waarop die hawestad se twee katedrale ontstaan het. Dit vorm 'n halfsirkel waarvan die reguit kant langs die rivier geleë is.


Lobatse is 'n dorp in Suid-Botswana. Die dorp is 70 km suid van die hoofstad, Gaborone. In 1966, is Lobatse voorgestel as die hoofstad van Botswana, maar 'n nuwe hoofstad (Gaborone) is gebou. Hierdie artikel is ’n saadjie. Voel vry om Wikipedia te help deur dit uit te brei.


Patrick Beattie Mynhardt (12 Junie 1932, Bethulie, Vrystaat, Suid-Afrika - 25 Oktober 2007, Londen, Engeland) was 'n Suid-Afrikaanse film- en teaterakteur. Hy het in meer as 150 verhoogproduksies in Suid-Afrika en Engeland opgetree, asook in 100 plaaslike en internasionale rolprente, TV-programme en 'n opera. Hy is in Londen oorlede waar hy in sy eenmanvertoning Boy from Bethulie in die Jermyn Street Theatre in die Weseinde opgetree het. Mynhardt is in Bethulie in die Vrystaat gebore as die seun van Johannes Tobias Mynhardt en Elizabeth Beattie. Hy het aan die De La Salle-kollege in Oos-Londen gematrikuleer en drama aan die Rhodes-universiteit studeer voor hy in 1953 by die National Theatre Organisation aangesluit en deur Suid-Afrika getoer het. In 1954 het hy na Londen getrek om die Central School of Speech and Drama by te woon en teen die einde van 1960 het hy weer na Suid-Afrika teruggekeer. In 1999 ontvang Mynhardt saam met Sandra Prinsloo die Erepenning vir Toneelkuns van die Suid-Afrikaanse Akademie vir Wetenskap en Kuns.


'n Vakuumbuis is 'n toestel wat gebruik word om die beweging van elektrone in 'n laëdruk area te beheer. Die elektronbuis, ook genoem radiobuis, radio lamp of vakuumbuis, was die eerste ware elektroniese komponent. Die eenvoudigste elektronbuis, die diode, bestaan uit 'n vakuum-getrekglasbuis waarin 'n filament geplaas word wat as 'n katode dien, omring deur 'n silindriese metaalplaat, die anode. Wanneer die filament verhit word en die anode positief gepolariseer word met voldoende spanning, sal 'n elektronstroom begin (Edison-effek) wanneer die huidige stroombaan tussen anode en katode gesluit word. As die anode negatief gemaak word ten opsigte van die katode, vloei daar geen stroom nie. Per definisie vloei 'n stroom van plus na min, terwyl die negatief gelaaide elektrone van minus na plus gaan. Ander elektronbuise het tussen die katode en die anode een of meer roosters, roostervormige elektrodes wat die vloei van elektrone beïnvloed. 'N Negatief gelaaide rooster stoot die elektrone af. Die aantal roosters bepaal die naam van die elektronbuis. Die diode het twee elektrodes, en word gebruik vir regstelling en demodulasie.


'n Medalje is 'n klein metaalvoorwerp wat uitgereik word aan iemand wat 'n besondere prestasie gelewer het. Die medalje is 'n tasbare simbool van die onderskeiding gelewer wat aan die persoon uitgereik word. Die ontvanger kan sommige medaljes op sy of haar klere vasspeld, maar ander medaljes kan nie gedra word nie. Medaljes word veral uitgereik aan militariste en sportlui. In die sportwêreld, soos byvoorbeeld tydens die Olimpiese Spele, word 'n goue medalje vir die eerste plek, silwer vir die tweede plek en brons vir 'n derde plek toegeken. Suid-Afrikaanse militêre dekorasies: 1952-1975 Suid-Afrikaanse militêre dekorasies: 1975-2003 Suid-Afrikaanse militêre dekorasies: 2003- Tienie Hollowaymedalje vir Kleuterliteratuur Wikiwoordeboek het 'n inskrywing vir medalje.


Python is 'n hoëvlak-, oopbron-programmeertaal wat deur Guido van Rossum vrygestel is in 1991. Python se ontwerpsfilosofie is om so eenvoudig as moontlik te wees om te lees, en laat 'n programmeerder dus toe om 'n programmatiese funksie uit te voer met minder lyne kode as wat tipies moontlik sou wees in ander tale, bv. C. 'n Goeie voorbeeld van Python se klem op eenvoudigheid is die feit dat blokke kode nie tussen hakkies geskryf word nie, maar liewers staat maak op 'n sekere hoeveelheid spasies om blokke kode saam te groepeer. Python het posgevat in die laat 1980's en die implementering daarvan deur Guido van Rossum het in Desember 1989 begin by die Sentrum vir Informatika en Wiskunde (CWI) in Nederland. Die taal was bedoel om 'n 'n verbetering van die ABC-taal te wees, wat sagteware-uitsonderings kan hanteer en kan werk met die Amoeba bedryfstelsel. Van Rossum is Python se hoofontwikkelaar en het steeds die grootste sê in die huidige ontwikkeling en vooruitgaan van Python. Die Python gemeenskap aanvaar sy besluite en het hom die titel gegee van lewenslange welwillende diktator.


Hier volg 'n lys van dorpe en stede in Guinee waarvan die name verander is: Saint Eugenie/Victoria → Kanfarandé Hierdie artikel is ’n saadjie. Voel vry om Wikipedia te help deur dit uit te brei.


Bathurst kan verwys na: Bathurst, 'n dorpie in die Oos-Kaap, Suid-Afrika. Bathurst, Nieu-Suid-Wallis, 'n stad in Nieu-Suid-Wallis. Bathurstmeer, 'n meer in Nieu-Suid-Wallis. Bathurst-eiland, 'n eiland in die Noordelike Gebied. Bathurst, Nieu-Brunswick, 'n dorp in Nieu-Brunswick. Bathurst Inlet, 'n dorp in Nunavut. Bathurst Straat, 'n straat in Toronto, Ontario. Banjul, die hoofstad van Gambië, voorheen genoem Bathurst


Mogadisjoe (ook Mogadishu, Arabies: مقديشو, Engels: Mogadishu, Italiaans: Mogadiscio, Somalies: Muqdisho) is die hoofstad en grootste stad van Somalië. Die stad het in 2005 'n bevolking van sowat 2 000 000 gehad. Dit is die belangrikste hawestad van Somalië en is aan die Indiese Oseaan sowat 200 km noord van die ewenaar geleë. Wikimedia Commons het meer media in die kategorie Mogadisjoe. Hierdie artikel is ’n saadjie. Voel vry om Wikipedia te help deur dit uit te brei.


Bryan Guy Adams, gebore: 5 November 1959, Kingston, Ontario (Kanada), is 'n Kanadese musikant. Hierdie artikel is ’n saadjie. Voel vry om Wikipedia te help deur dit uit te brei.


Die Noord-Oos distrik is 'n distrik in die Suider-Afrikaanse land Botswana. Dit het in 2001 'n bevolking van 132 422 gehad en sy hoofstad is Masunga. Dit grens binne Botswana aan die Sentraaldistrik en in die noordooste aan sy buurland Zimbabwe. Hierdie artikel is ’n saadjie. Voel vry om Wikipedia te help deur dit uit te brei.


Koeweit (Arabies: Al-Kuwait, مدينة الكويت) is die hoofstad en grootste stad van Koeweit. Koeweit het 'n bevolking van sowat 32 000 in die stad self en sowat 2 380 000 in die metropolitaanse gebied. Koeweit is 'n hawestad en langs die Persiese Golf geleë. Die Al Hamra-toring is ook in die stad. Die stad word met lugvervoer bedien deur die Koeweit Internasionale Lughawe, sowat 15.5 km (9,6 myl) suid van Koeweitstad. Wikimedia Commons het meer media in die kategorie Koeweit. (en) Toerisme-inligting oor Koeweit op Wikivoyage (en) "Kuwait City". Encyclopædia Britannica. Besoek op 17 Januarie 2021. Hierdie artikel is ’n saadjie. Voel vry om Wikipedia te help deur dit uit te brei.


Hay Street is 'n hoofstraat deur die Sentrale Sakekern van Perth, Wes-Australië. Die straat is vernoem na Robert William Hay, die Britse ondersekretaris vir die kolonies. Dele van die pad was voorheen Howick Street en Twiss Street genoem tot en met 1897. Die straat loop van oos na wes en begin by die Causeway waar dit na wes deur die woonbuurtes East Perth, Perth, West Perth en Subiaco loop. 'n Duikweg onder die Fremantle spoorlyn is in die vroeë 1900's gebou en is vervang toe die spoorlyn vervang is met 'n ondergrondse spoorlyn deur Subiaco in 1999. Vanaf daardie punt word die straat Underwood Avenue genoem deur Jolimont, Floreat en eindig dan in Swanbourne. Fotos van Hay Street kan gesien word by die Staatsbiblioteek van Wes-Australië Geargiveer 5 Februarie 2012 op Wayback Machine, Picture Australia Geargiveer 15 April 2013 op Wayback Machine, en Flickr. "Olde Perth" (PDF). Department of Land Administration, Western Australia. Geargiveer vanaf die oorspronklike (PDF) op 12 Desember 2013. Besoek op 19 Maart 2007.


Thamaga is 'n dorp in Botswana. Thamaga vanaf die hoofweg. Rotsformasies in Thamaga. Wikimedia Commons het meer media in die kategorie Thamaga. Hierdie artikel is ’n saadjie. Voel vry om Wikipedia te help deur dit uit te brei.


Die baskitaar of bas is 'n snaarinstrument wat in meeste moderne musiekvorme gebruik word. Dit is een van die hoofinstrumente in blues-, country-, flamenco-, popmusiek- en rockmusiek. Die stemming is E-A-D-G; soortgelyk aan die laagste vier snare van 'n kitaar, maar een oktaaf laer. Meeste baskitare word uitgevoer met frets, maar fretlose baskitare bestaan ook. 'n Persoon wat die bas speel kan 'n baskitarist, bassist, baskitaarspeler of basspeler genoem word. Baskitare is meestal elektries, maar akoestiese baskitare word ook gemaak. Die klank van 'n akoestiese baskitaar klink meer soos die van 'n pizzikato-bespeelde kontrabas. Die eerste elektriese baskitaar word in 1936 deur Audiovox Manufacturing Company van Seattle, VSA gebou, maar was nie baie suksesvol nie. In 1951 bou Fender die Fender Precision Bass. Dit was die eerste van 'n reeks elektriese baskitare wat hulle geproduseer het. Die ontwerper, Leo Fender, het die instrument geoormerk as vervanging van die kontrabas. Die Precision Bass was 'n reuse kommersiële sukses. Dit word steeds gebou en word as die grootvader van die moderne baskitaar beskou.


Kwik, ook genoem kwiksilwer, is 'n chemiese element in die periodieke tabel met die simbool Hg (van die latynse hidragirum wat waterige of vloeibare silwer beteken) en atoomgetal 80. Kwik is 'n swaar, silwerige d-blok metaal en een van ses elemente (die ander is broom, frankium, gallium, rubidium en sesium) wat 'n vloeistof by of naby kamertemperatuur en druk is. Kwik is die enigste metaal wat 'n vloeistof by standaard temperatuur en druk is, met 'n smeltpunt van -38,83 °C en 'n kookpunt van 356,73 °C wat kwik een van die metale met die grootste vloeibare omvang maak. Dit word hoofsaaklik verkry van die setting van sinnaber, 'n helderrooi mineraal, ook bekend as vermiljoen (HgS). Dit word hoofsaaklik in rotse in streke van vulkaniese aktiwiteit aangetref. In sommige vulkaniese gebiede vind die afsetting van sinnaber in warmwaterbronne vandag nog plaas. Die kwikafsetting by Monte Amiata in Toskane, Italië is 'n voorbeeld van een van die rykste bronne van kwik ter wêrerld.


Yskor, of die Suid-Afrikaanse Yster en Staal Industriële Korporasie Beperk, is in 1928 deur Hendrik van der Bijl begin as 'n staatsorganisasie ingevolge die Yster- en Staalwet, Nr. 11 van 1928, met sy eerste werke in Pretoria. Dit is gestig as 'n statutêre parastatale organisasie met die doelstelling om yster en 'n reeks staalprodukte te vervaardig en werksgeleenthede te skep vir gemeenskappe wat naby sy bedrywighede is. Die eerste staal is op 4 April 1934 by die Pretoriawerke vervaardig. Die wêreld se behoefte aan staal en die plaaslike vervaardiging van talle benodigdhede het 'n skerp toename in die vraag na staal tot gevolg gehad wat die uitbreiding van die onderneming genoodsaak het. Die plaatfabriek by Vanderbijlpark Works is in 1943 in gebruik geneem hoofsaaklik vir die vervaardiging van swaar plate vir skeepsherstelwerk en die vervaardiging van gepantserde voertuie vir die oorlogspoging van Suid-Afrika. Direk na die oorlog vroeg in 1947 het die maatskappy besluit om 'n volledig-geïntegreerde staalwerke in Vanderbijlpark te bou. Yskor het in 1947 begin handel dryf. Die konstruksie van 'n geïntegreerde staalwerke in Newcastle het in 1971 begin.


El Salvador (Spaans: [el salβaˈðoɾ], luister (hulp·inligting); letterlik: "die verlosser"), amptelik die Republiek El Salvador (Spaans: República de El Salvador), is 'n republiek in Sentraal-Amerika. El Salvador beslaan 'n oppervlakte van 21 041 km² en het 'n bevolking van 6 344 722 in 2016 gehad. Die land grens aan Guatemala in die noordweste, die Stille Oseaan in die suidweste en Honduras in die noordooste. Die hoofstad en grootste stad is San Salvador, gevolg deur Santa Ana. Die gebied is oorspronklik in Nahuatl Cōzcatlān (Spaans: "Cuzcatlán") genoem wat "die land van kosbare dinge" beteken. Die Spaanse conquistador Pedro de Alvarado het dit Provincia De Nuestro Señor Jesus Cristo, El Salvador Del Mundo ("Provinsie van ons Here Jesus Christus, die Verlosser van die Wêreld") genoem, dikwels verkort as "El Salvador". El Salvador is die kleinste van die Sentraal-Amerikaanse republieke en word slegs deur die Stille Oseaan bespoel. Die belangrikste fisiese kenmerk van die land is 'n vulkaniese hoogland met pieke van oor die 2 000 m.


San José [saŋ xoˈse] is sedert 1821 die hoofstad en grootste stad van Costa Rica. Die stad is in 1738 deur Spanjaarde as Villa Nueva de la Boca del Monte gestig. Die stad het 'n bevolking van 1 404 242 en van 2 350 000 in die metropolitaanse gebied in 2011 gehad en het 'n oppervlakte van 44,62 km². Dit is in die middel van Costa Rica op 'n hoogte van 1 175 meter in die bergreeks Valle Central geleë. San José is vernoem ná Josef van Nasaret (José de Nazaret), die pa van Jesus Christus. San José lê, soos die res van die land, in die trope, maar sy hoogte gee die stad 'n gematigde klimaat. Die temperatuur wissel tussen 15 °C en 28,3 °C. Die reënseisoen is van April tot laat November, maar bewolktheid en reënval kan ook tydens die droë seisoen voorkom. Die weer is ook baie winderig, wat temperature verder kan verlaag. Relatiewe humiditeit wissel meestal tussen 60 en 90 persent. Hierdie artikel is ’n saadjie. Voel vry om Wikipedia te help deur dit uit te brei.


Castries is die hoofstad en grootste stad van St. Lucia, 'n eilandnasie in die Karibiese See. Die stad is aan die noordwestelike kus geleë. Die stad het in 2013 'n bevolking van 70 000 gehad en 'n oppervlakte van 79 km². Die stad is in 1650 deur Franse as Carenage gestig en is in 1756 tot Castries hernoem. Wikimedia Commons het meer media in die kategorie Castries. Hierdie artikel is ’n saadjie. Voel vry om Wikipedia te help deur dit uit te brei.


Die lempira is sedert 1931 die geldeenheid van Honduras, 'n land in Sentraal-Amerika. Die lempira is na die Lenca-Indianeleier en -vryheidstryder Lempira vernoem. Sy afbeelding kan op die 1 lempira noot, asook die 50 centavos muntstuk gesien word. In 1980 kon een Amerikaanse dollar vir twee lempira's gewissel word, in 2004 was een dollar egter reeds 18,75 lempira werd gewees. Sindsdien is die koers gestabiliseer. In Februarie 2011 word een dollar teen 18,5 lempira gewissel. Munte in omloop: 1 centavo 2 centavos 5 centavos 10 centavos 20 centavos 50 centavos 1 lempira Note in omloop: 1 lempira 5 lempiras 10 lempiras 20 lempira 100 lempiras 500 lempiras Wikimedia Commons het meer media in die kategorie Hondurese lempira. Hierdie artikel is ’n saadjie. Voel vry om Wikipedia te help deur dit uit te brei.


McCain Foods Limited is 'n Kanadese maatskappy in privaatbesit wat in 1957 deur die broeders Harrison en Wallace McCain in Florenceville (provinsie Nieu-Brunswick) gestig is. McCains is die grootste vervaardiger van bevrore slaptjips (french fries of pommes frites) en ander oondklaar diepvrieskos ter wêreld. Die maatskappy het 18 000 werknemers in diens en beskik oor 41 vervaardigingsaanlegte in twaalf lande wat oor ses vastelande strek. McCain Foods verwerk elke uur sowat een miljoen pond aartappelprodukte en verkoop wêreldwyd een derde van alle diepbevrore aartappelprodukte in meer as 160 lande. In 2000 het McCain Foods Irvin & Johnson se verwerkte voedsel-afdeling met 'n slaptjipfabriek in Delmas (provinsie Mpumalanga) asook twee verwerkingsaanlegte vir bevrore groente in Bedfordview (Johannesburg) oorgeneem en sodoende tot die Suid-Afrikaanse mark toegetree. Sy besighede in die land word deur McCain Foods SA (Pty) Ltd. bedryf. Volgens die Kanadese dagblad The Globe and Mail se Report on Business was McCain Foods ten opsigte van sy verkope in 2014 die 19de grootste Kanadese maatskappy in privaatbesit. McCain potato plant's big upgrade.


Otjozondjoepa is een van die 14 streke van Namibië. Otjozondjoepa se setel en grootste dorp is Otjiwarongo. In die ooste grens Otjozondjoepa aan Botswana, in die suide aan Khomas en Omaheke, in die weste aan Erongo, en in die noorde aan Kunene, Osjikoto, Kawango-Wes en Kawango-Oos. Otjozondjupa grens aan meer streke as enige ander streek in Namibië. Die goewerneur van Otjozondjupa is James Uerikua. Volgens die 2010 Namibiese Arbeidsmag-opname is werkloosheid in die streek 25.3%. Otjozondjupa het 72 skole met 36 284 leerlinge. "President announces governors". The Namibian. 10 April 2015. Geargiveer vanaf die oorspronklike op 14 April 2015. Besoek op 29 Desember 2018. Duddy, Jo Maré (11 April 2013). "Unemployment rate still alarmingly high". The Namibian. Geargiveer vanaf die oorspronklike op 17 Mei 2013. Besoek op 29 Desember 2018. Miyanicwe, Clemans; Kahiurika, Ndanki (27 November 2013). "School counsellors overstretched". The Namibian. p. 1. Wikimedia Commons het meer media in die kategorie Otjozondjoepa. Hierdie artikel is ’n saadjie. Voel vry om Wikipedia te help deur dit uit te brei.


Hierdie is 'n lys van stede en dorpe in Namibië: Namibia 2011 Population and Housing Census Main Report. Namibiese Statistiekagentskap, April 2012, p 39 Geargiveer 2 Oktober 2013 op Wayback Machine (PDF; 20,4 MB) Besoek op 16 Oktober 2013 http://www.npc.gov.na/ Citypopulation.de


Die Erongoberge is 'n bergreeks in die weste van Namibië (Erongo). Die grootste enkele bergspits is die 2.319m hoë piek Hohenstein. Hierdie artikel is ’n saadjie. Voel vry om Wikipedia te help deur dit uit te brei.


Dewetsdorp is 'n dorp in die Vrystaat, Suid-Afrika, en is 71 km suidoos van Bloemfontein en 40 km noordwes van Wepener geleë. Die dorp is genoem na genl. Christiaan de Wet se pa, Jacobus Ignatius de Wet. Dit was voorheen bekend as De Wet. Jacobus de Wet was die veldkornet van die streek en het gevoel 'n dorp moet om veiligheidsredes in die omgewing van die plaas Kareefontein gestig word. In 1876 het die Volksraad die eerste aansoek vir dorpstigting van die hand gewys. Nogtans het De Wet en ander voortgegaan en die plaas Kareefontein in erwe verdeel. Drie jaar later het hy weer eens versoek dat Kareefontein as 'n dorp erken word. In 1880 is Dewetsdorp geproklameer en in 1890 het dit 'n munisipaliteit geword. Die dorp is tydens die Tweede Vryheidsoorlog deur die Britte beset nadat Bloemfontein geval het. Op 19 November 1900 het genl. De Wet die garnisoen onder bevel van W.G. Massey aangeval. Hulle het ná vier dae oorgegee. Die distik is 2 260 km2 groot en is uitstekende bees- en skaapwêreld. Mielies en koring word ook verbou. NG gemeente Dewetsdorp Lys van dorpe in Suid-Afrika "Hoofplek Dewetsdorp".


A - B - C - D - E - F - G - H - I - J - K - L - M - N - O - P - Q - R - S - T - U - V - W - X - Y - Z - Sien ook Hier volg 'n lys van musiekinstrumente: Akkordeon Altviool Balalaika Bandoneon Banjo Baskitaar Beiaard Beuel Bas klarinet Clavinova Escopetarre Eufonium Flügelhorn Fluit Guzheng Hardangerviool Harp Hobo Keteltrom Kitaar Klavier Klawerbord Konsertina Kontrabas Klarinet Lier Mellotron Mondfluitjie Moodswinger Moonlander Orrel Panfluit Ramkie Saxofoon Simbaal Sinteseerder Sitar Sjofar (ramshoring) Tiensnaarkitaar Timpani Tjello Traporrel Trekklavier Trom Tromboon Trompet Tuba Viool Musiek


Die misdaadroman (dikwels ook speurroman, speurverhaal of spanningsroman genoem) is 'n literêre genre wat gewoonlik 'n misdaad en sy ondersoek en vervolging deur die polisie, 'n professionele speurder of 'n privaat persoon behandel. Die genre is oorspronklik in sommige taalgebiede, onder meer in Duitsland, by die "lae" literatuur gereken, maar is vanweë sy storie-elemente en sy psigologiese diepsinnigheid lankal eweneens deur literêre skrywers benut sodat die ou grense tussen die tipies voorspelbare ontspanningsliteratuur en die hoë genre vervaag het. So word speurromans uit die pen van Arthur Conan Doyle, Agatha Christie en die Belgiese skrywer Georges Simenon onder die meesterwerke van die Engelse, Franse en wêreldliteratuur gereken. Die swaartepunte en sienswyses van misdaadromans strek oor 'n wye spektrum en maak 'n indeling in 'n aantal subgenres noodsaaklik. Die Afrikaanse skryweres Chanette Paul het die literêre terminologie, wat Carol Wheat in haar boek How to Write Killer Fiction gebruik, verafrikaans om ter wille van 'n literêre model 'n onderskeid tussen speurverhaal (Engels: mystery) en spanningsverhaal (Engels: suspense) te maak.


Newcastle kan verwys na: Newcastle, KwaZulu-Natal, 'n dorp in die noord-weste van KwaZulu-Natal, Suid-Afrika. Newcastle, Nieu-Suid-Wallis, 'n stad in Nieu-Suid-Wallis, Australië. Newcastle, Noord-Ierland, 'n dorp in Noord-Ierland. Newcastle Plaaslike Munisipaliteit, 'n plaaslike Munisipaliteit in KwaZulu-Natal, Suid-Afrika. Newcastle upon Tyne, 'n stad in die noorde-ooste van Engeland.


Die Ncandu-waterval is slegs 12 km buite Newcastle in die rigting van Normandien. Dit bied 'n ontspanningsarea in die natuur met braai- en ablusiefasiliteite beskikbaar. Die hekke is daagliks tussen 06h00 en 20h00 oop vir besoekers. Newcastle, Adventure, Sport and Outdoor Recreation Hierdie artikel is ’n saadjie. Voel vry om Wikipedia te help deur dit uit te brei.


Robert Józef Kubica (gebore 7 Desember 1984 in Krakau) is 'n Poolse Formule Een-renjaer. Op 8 Junie 2008 het hy sy eerste Grand Prix op die Gilles Villeneuve-renbaan in Montréal, Kanada vir die BMW-Sauberspan gewen. Op 6 Februarie 2011 is Kubica ernstig beseer in 'n ongeluk tydens die Ronde di Andoratydren, waarin sy regtervoorarm gedeeltelik afgesny is. Hy het vir sy persoonlike genot aan die tydren deelgeneem. Kubica het die Italiaanse koerant La Gazzetta dello Sport in 'n nagtelike onderhoud meegedeel dat hy die vingers aan sy regterhand kon voel, en vasbeslote was om 'n spoedige terugkeer na Formule Een te maak in 2011. Sedert sy herstel, het hy gesê dat 'n terugkeer na Formule Een "byna onmoontlik" was, as gevolg van sy beserings. Ná Kubica se teruggekeer na wedrenne in September 2012, wen hy 'n klein tydren in Italië. Kubica is benoem as een van die "Manne van die Jaar 2012" deur Top Gear tydskrif vir sy terugkeer na motorsport. In 2013 het hy vir Citroën gejaag in die Europese en Wêreld-tydrenkampioenskap-2.


Oppland is 'n Noorse provinsie (fylke) wat aan Sør-Trøndelag, Møre og Romsdal, Sogn og Fjordane, Buskerud, Akershus, Oslo en Hedmark grens. Dit is 'n landgebonde provinsie, en die land se enigste provinsie wat nie aan enige oseaan of ander land grens nie.


Finnmark (Noordsamies: Finnmárkku) is Noorweë se noordelikste en grootste provinsie (fylke), maar die kleinste wat bevolking betref. Dit grens in die weste aan die Troms-provinsie, in die suide aan die Finse deel van Lapland en in die ooste aan die Moermansk-oblast in Rusland. In die noordweste grens dit aan die Noorweegse See, deel van die Atlantiese Oseaan, en in die noorde en noordooste aan die Barentssee in die Arktiese Oseaan. Die naam Finnmark beteken letterlik Land van die Finne. Noorweërs het hulle reeds vroeg in Finnmark gevestig en vorm tans die meerderheid van die bevolking. Die amptelike tale in die Finnmark is Bokmål, Kveens ('n Finse dialek, onderling verstaanbaar met standaard Fins wat in 2005 status as wettige minderheidstaal in Noorweë toegeken is), en Samies. Wikimedia Commons het meer media in die kategorie Finnmark. (no) Amptelike webwerf


Vir ’n artikel oor die oblast met dieselfde naam, sien Nizjni Nowgorod-oblast. Nizjni Nowgorod (Russies: Ни́жний Но́вгород) is ’n stad in Rusland wat in 1221 gestig is. Dit word kortliks Nizjni genoem en was van 1932 tot 1990 bekend as Gorki (Горький). Dit is die hoofstad van die Nizjni Nowgorod-oblast en die Federale Distrik Wolga. Dit het in 2020 ’n geraamde bevolking van meer as 1,2 miljoen gehad. Die stad is geleë by die samevloei van die Oka- en Wolgarivier in Sentraal-Rusland. Nizjni Nowgorod is die sesde grootste stad in Rusland en die tweede digs bevolkte stad aan die Wolga en in die federale distrik. Dit is ’n belangrike ekonomiese, wetenskaplike, opvoedkundige, kulturele en vervoersentrum in Rusland en die groot ekonomiese streek Wolga-Wjatka. Dit is ook die hoofsentrum van riviertoerisme in die land. In die historiese deel van die stad is baie universiteite, teaters, museums en kerke. Die stad is op 4 Februarie 1221 gestig deur prins Joeri II van Wladimir. In 1612 het Koezma Minin en prins Dmitri Pozjarski ’n leër hier byeengebring vir die bevryding van Moskou van die Pole.


Die rektum (van die Latyn rectum intestinum, "reguit ingewande") is die finale, reguit gedeelte van die dikderm in sekere soogdiere wat eindig in die anus. Die menslike rektum is sowat 12 cm lank. Hierdie artikel is merendeels vertaal vanaf die Engelse Wikipedia-artikel en:Rectum Wikiwoordeboek het 'n inskrywing vir rektum. Hierdie artikel is ’n saadjie. Voel vry om Wikipedia te help deur dit uit te brei.


Wikispecies is 'n projek van die Wikimedia-stigting wat op 13 September 2004 geloods is. Die doel van die webwerf is om 'n wetenskaplike klassifikasie en beskrywing van plante, diere en ander organismes beskikbaar te stel. Omrede Wikipedia volgens beleid nie oorspronklike navorsing toelaat nie, kan sulke inligting nie hier gepubliseer word nie. Die werf se leuse is: "Wikispecies is free. Because life is public domain!" (Wikispesies is gratis, omdat die lewe openbare grondgebied is!). Wikispecies is in meer as 131 verskillende tale beskikbaar. (en) Main Page van Wikispecies (af) Tuisblad van Wikispecies


Hier volg 'n lys van plekke in Mianmar waarvan die name verander is: Birma → Britse Indië → Birma → Mianmar Akyab → Sittwe Amherst → Kyaikkame Bassein → Pathein Maymyo → Pyin U Lwin Moulmein → Mawlamyaing Myohaung → Mrauk U Pagan → Bagan Pegu → Bago Prome → Pyay Dagon → Rangoen → Yangoen Sandoway → Thandwe Syriam → Thanlyin Tavoy → Dawei Tenasserim → Taninthayi Yaunghwe → Nyaung Shwe Golf van Martaban → Moktama Kwe


Die Franse uitgawe van Wikipedia is op 23 Maart 2001 begin en is die sesde grootste aanlynensiklopedie gemeet aan die aantal gepubliseerde artikels, na die Engelse, Sweedse, Cebuano, Duitse en Nederlandse Wikipedias. Meer as 60% van die Franssprekende wikipediane woon in Frankryk, die res is hoofsaaklik uit België, Kanada en Switserland afkomstig. Op 23 September 2010 het die Franse Wikipedia reeds meer as 1 000 000 inhoudsartikels bereik. Dit het tans 2 410 219 artikels. Aantal artikels: 'n Voorbeeld van 'n Franstalige artikel: fr:Afrikaans. (fr) Die Franse Wikipedia se tuisblad (fr) Statistiques Wikipédia en français – statistieke oor die Franse Wikipedia (en) Feite oor die Franse Wikipedia op Meta


Die Japannese weergawe van Wikipedia (ウィキペディア) is op 20 Mei 2001 geskep. Op 31 Augustus 2010 bevat dit reeds 700 000 artikels. Die wikipedia het tans 1 318 946 artikels, wat dit die 12de grootste uitgawe van Wikipedia maak, na die Engelse, Sweedse, Duitse, Franse, Italiaanse, Poolse en ander Wikipedias. Die Japannese Wikipedia word in Mei 2001 saam met 12 nie-Engelse Wikipedias opgerig. Die URL van die webwerf was daai tyd http://nihongo.wikipedia.com. Aangesien die MediaWiki-sagteware destyds nog nie met Japannese tekens kon werk nie, is die eerste bladsye in 'n Latynse alfabet genaamd Rōmaji geskryf. Die eerste artikel heet Nihongo No Funimekusu en was volledig in Rōmaji geskryf. Tot einde Desember 2001 het die Wikipedia slegs twee artikels gehad. Op 1 September 2002 word die sagteware opgegradeer na die sogenaamde "Fase III"-weergawe en die artikels word vanaf die ou na die nuwe weergawe oorgedra. Ná die opgradering is dit steeds moontlik om vroeër wysigings aan artikels te sien. Sommige artikels is deur mense geskryf wat nie Japannees as moedertaal praat nie. Belangrike onderwerpe soos Japannese kultuur, Japannese taal, geografie en rekenaarprogrammering is voorbeelde hiervan.


Die Italiaanse uitgawe van Wikipedia word in Januarie 2002 geskep. Op 22 Januarie 2013 het dit reeds 1 000 000 artikels bevat, wat dit toe die vyfde grootste uitgawe van Wikipedia gemaak het, net na die Engelse, Duitse, Nederlandse en Franse Wikipedias. In Augustus 2005 steek dit die Spaanse en Portugese Wikipedias verby, waardeur dit die 8ste grootste Wikipedia word. Hierdie sprong is hoofsaaklik te danke aan 'n geoutomatiseerde opdatering wat die aantal artikels van 56 000 na 64 000 opstoot. Die groot bywerking staan bekend as operasie "Comuni spagnoli", wat artikels vir meer as 8 000 Spaanse distrikte skep. Op 8 September 2005 steek dit die Nederlandse Wikipedia verby en een dag later word die 100 000 artikelkerf bereik. Op 11 September steek hulle die Sweedse Wikipedia verby en word die 4de grootse taalweergawe danksy nog 'n geoutomatiseerde toevoeging van Franse distrikte. Die wikipedia het tans 1 739 122 artikels met meer as 1 242 000 geregistreerde gebruikers. Dit is tans die 9de grootste Wikipedia na die Engelse, Sweedse, Duitse, Nederlandse, Franse, Russiese, Waray-Waray en Cebuano uitgawes.


Bryde se walvis (Balaenoptera brydei) is die onbekendste en in baie opsigte die mees ongewone vinwalvis. Hierdie walvisse is klein (in vergelyking met ander vinwalvisse) en weeg nie meer as 25 ton nie. Hulle verkies ook matige en tropiese waters, in vergelyking met die ander vinwalvisse, wat ook volop in poolstreke is. Hierdie walvisse word ook nader aan die kus aangetref en, alhoewel hulle die karakteristieke baardplate besit wat deur baardwalvisse gebruik word om baie klein diertjies mee te vang, bestaan hulle dieet hoofsaaklik uit vis, veral ansjovis en haring. Hulle is wydverspreid in tropiese en subtropiese waters, met 'n afsonderlike, dwergspesie wat in die tropiese waters van die Westelike Stille Oseaan en Suid-Oos-Asië aangetref word. Die walvis is vernoem na Johan Bryde (1858 – 1925) wat vroeg in die 20ste eeu die Sweedse konsul in Suid-Afrika was. Lys van Suider-Afrikaanse soogdiere Lys van Suider-Afrikaanse soogdiere volgens wetenskaplike name Suider-Afrikaanse soogdiere en hul ordes Cetacean update of the 2008 IUCN Red List of Threatened Species Geargiveer 16 Mei 2013 op Wayback Machine. Verkry op 2008-10-11.


Die Sutherland Shire is 'n plaaslike owerheidsgebied in Suidelike streek van Sydney, Australië. Geografies is dit die gebied ten suide van Botanybaai en die Georges-rivier. Die administratiewe setel van plaaslike regering is in die woonbuurt Sutherland geleë, met die raadskantore in Etonstraat. Daar word dikwels eenvoudig na die gebied as "The Shire" verwys. Sutherland Shire is hoofsaaklik 'n woongebied maar daar is ook beduidende nywerheids-, sake- en landelike gebiede. Die hoof sakegebiede is in die woonbuurte van Sutherland, Miranda, Cronulla, Caringbah, Menai en Engadine geleë. Sutherland Shire sluit ook die dorp Kurnell in wat naby aan die punt is waar James Cook die eerste keer aan land gegaan het, Sydney se olieraffinadery en die Towra Point Natuurreservaat, 'n vleiland van wêreldwye belang. Sutherland Shire is ook die plek waar Australië se enigste kernfasiliteit te Lucas Heights geleë is. Die reaktor wek nie elektrisiteit op nie en word hoofsaaklik gebruik vir die vervaardiging van radiofarmaseutika vir navorsing- en bestralingsdoeleindes. Daar is drie nasionale parke wat gedeeltelik in Sutherland Shire val naamlik: Botany Bay National Park, Heathcote National Park en die Royal National Park.


Graeme Craig Smith (gebore 1 Februarie 1981 in Johannesburg) is 'n Suid-Afrikaanse krieketspeler en was kaptein en lid van Suid-Afrika se nasionale krieketspan. In 2003 is hy aangestel as kaptein van die Proteas, en het oorgeneem van Shaun Pollock. Hy het die posisie van die toetskaptein tot sy aftrede gehou op 5 Maart 2014. Hy word beskou as een van die beste Suid-Afrikaanse spelers van alle tye. Hy het onder meer tydens die Krieketwêreldbeker 2003, Krieketwêreldbeker 2007 en Krieketwêreldbeker 2011 vir Suid-Afrika gespeel. Op 1 Februarie 2013 lei Smith 'n span vir die 100ste keer op die veld (99 keer die Proteas en een keer die Wêreld XI), die eerste speler ooit wat die mylpaal bereik. Op 24 Februarie 2013 lei Smith die Proteas tot 'n toetssege oor Pakistan en word die eerste toetskaptein ooit wat 50 toetsseges behaal. Smith hou die wêreldrekord van kaptein in die meeste aantal toetswedstryde. Hy is ook die enigste toetskaptein wat meer as 100 toetswedstryde speel. (109-108 as kaptein vir Suid-Afrika en 1 vir ICC). Smith hou die wêreldrekord van die hoogste aantal oorwinnings in toetswedstryde as 'n kaptein met 53 oorwinnings.


Perskor (Die Perskorporasie van Suid-Afrika) was 'n Suid-Afrikaanse persgroep. Dit is op 1 April 1971 gevorm toe twee bestaande Afrikaanse uitgewersgroepe, Voortrekkerpers en die Afrikaanse Pers (1962) Beperk, saamgesmelt het. Albei die groepe was in die destydse Transvaal gesetel en het met die Nasionale Pers van Kaapstad meegeding. Hulle het, as 'n reël, maar na gelang van die redakteur se ingesteldheid in soverre die maatskappy se bestuur dit toegelaat het, die noordelike, behoudende standpunte binne die destydse Nasionale Party verteenwoordig teenoor Naspers wat die suidelike, verligte standpunte in die party verteenwoordig het. Die mededingende Afrikaanse Sondagkoerante, Die Beeld (in Naspers se besit) en Dagbreek (in Perskor se besit), het reeds in 1970 saamgesmelt as Rapport om die bittere persstryd tussen die koerante te beëindig. Die verenigde koerant se eerste uitgawe het op 29 November 1970 verskyn. Die mediagroepe het elkeen die helfte van die nuwe koerant, waarvan die sirkulasie in 'n stadium meer as 500 000 was en by die Sunday Times kon kers vashou, beheer.


Lúcio Marçal Ferreira Ribeiro Lima Costa (* 27 Februarie 1902 in Toulon, Frankryk; † 13 Junie 1998 in Rio de Janeiro) was 'n Brasiliaanse argitek, stadsbeplanner en professor. Costa word as een van die pioniers van moderne argitektuur in Brasilië beskou en het internasionale bekendheid met sy ontwerp vir die nuwe hoofstad Brasília, die Plano Piloto, verwerf. Aangesien sy vader, admiraal Joaquim Ribeiro da Costa, lid van die diplomatieke diens van Brasilië was, is Lucio Costa in Europa grootgemaak en het by die Royal Grammar School in Newcastle (Verenigde Koninkryk) en die Collège National in Montreux (Switserland) skool gegaan. In 1917 het hy na Brasilië teruggekeer en hier enkele jaar later 'n akademiese opleiding in argitektuur by die Escola Nacional de Belas Artes (Nasionale Skool van Skone Kunste) in Rio de Janeiro gevolg. Hierdie skool het destyds nog die klemtoon op onderwys in die Neoklassieke styl gelê. In 1924 het Costa sy graad in argitektuur behaal. In sy eerste beroepsjare as argitek het Costa hoofsaaklik geboue in die Neoklassieke styl ontwerp, maar hierdie tradisie uiteindelik gebreek om ook invloede van die Frans-Switserse argitek Le Corbusier in sy ontwerpe te verwerk en met tradisionele elemente van die Brasiliaanse boukuns te vermeng.


Sien die artikel Wildepou vir voëls wat tot die familie Otididae behoort Pou verwys algemeen na enige van die voëlspesies in die genus Pavo. Daar is ook 'n Kongo-pou in Afrika, maar dié behoort tot sy eie genus, Afropavo. Poue is bekend vir die mannetjies se uitspattige stertvere, wat vertoon word wanneer hulle vlerk sleep. Die wyfie is bruin of bruingrys. Dit is minder bekend dat hulle familie van fisante is. Die twee pouspesies is: Die Indiese pou, Pavo cristatus Die groenpou, Pavo muticus Beide die spesies is Asiatiese voëls. Die Indiese pou woon en broei op die Indiese subkontinent en is ook die nasionale voël van Indië. Die groenpou broei vanaf Mianmar (voorheen Birma) tot by Java (Indonesië). Die groenpou is 'n bedreigde spesie, as gevolg van jag en 'n vernietiging van sy habitat. Egte poue, Kongopoue en fisantpoue onderskei hulle van die ander lede van die groot jagvoëlfamilie (Phasianidae) deurdat die mannetjies oor die algemeen ŉ veelkleurige verekleed en lang siervere aan die stert het. Egte poue (subfamilie Pavoninae) kom in die tropiese oerwoude van Asië voor en word gewoonlik naby water aangetref.


Cygnus kan verwys na: die Swaan-genus, Cygnus Swaan (sterrebeeld)


Groefbye (Halictidae) is die tweede-grootste familie van bye (klade Anthophila) met amper 4,500 spesies. Halictid spesies is 'n uiters uiteenlopende groep wat baie in voorkoms kan verskil. Die byfamilie bestaan uit klein (> 4 mm) tot mediumgrootte (> 8 mm) bye. Groefbye het gewoonlik 'n donker kleur en dikwels 'n metaalglans. Verskeie spesies is volkome of deels groen, en sommige is rooi. 'n Aantal het geel merke, veral die mannetjies wat gewoonlik geel gesigte het – 'n kenmerk wat by verskeie byfamilies voorkom. Groefbye word dikwels deur sweet gelok. Danforth, Bryan N.; Cardinal, Sophie; Praz, Christophe; Almeida, Eduardo A.B.; Michez, Denis (2013). "The Impact of Molecular Data on Our Understanding of Bee Phylogeny and Evolution". Annual Review of Entomology. 58 (1): 57–78. doi:10.1146/annurev-ento-120811-153633. ISSN 0066-4170. PMID 22934982. "Bee Diversity". Museum of the Earth (in Engels). Besoek op 2021-12-06. "Sweat Bees". Missouri Department of Conservation. Geargiveer vanaf die oorspronklike op 2015-09-26. Hierdie artikel is ’n saadjie.


Gregorius XII was die 205de pous van die Rooms-Katolieke Kerk van 1406 tot 1415 en een van die min pouse wat vrywillig afgetree het. Sy aftrede het 'n einde gemaak aan die Westerse Skisma. Pous Gregorius XII is gebore as Angelo Correr (of Corraro) ongeveer in 1325 in Venesië, Italië, die seun van Niccolò di Pietro en sy vrou Polissena. Hy studeer teologie en word aangestel as die kanunnik van die katedraal van Venesië. Op aandrang van die senaat van Venesië, word hy op 23 Maart 1377 aangestel as diaken van die kerk van Corona. Hy word ook professor in teologie aan die universiteit van Bologna. Op 1 Desember 1390 word hy aangestel as Latynse Patriarg van Konstantinopel. Op 12 Junie 1405 bevorder Pous Innocentius VII hom tot kardinaal-priester van San Marco in Rome. Op 30 November 1406 volg hy Pous Innocentius VII op en word gekroon op 19 Desember 1406. Hy regeer tot sy aftrede op 18 Oktober 1415 en sterf as kardinaal-biskop van Ponto Santa Rufina op 18 Oktober 1417. Hy word opgevolg deur Pous Martinus V. Die naam ‘Gregorius’ beteken 'wagter'.


Kenhardt is 'n dorp in die Noord-Kaap (Suid-Afrika) wat in 1868 gestig. Die Rooibergdam is naby geleë. Die dorp het op 27 Desember 1868 ontstaan toe 'n polisiebuitepos hier gestig is. Vyftig berede polisiemanne en 'n spesiale magistraat, Maximilian Jackson, het hulle onder 'n reuse kameeldoringboom gevestig. Nuwe nedersetters het hulle by die polisiemag onder die kameeldoringboom gevestig en in 1876 het die nedersetting 'n dorp geword. Die NG gemeente is in 1889 gestig. Die distrik is 37 000 km2 groot; die vierde grootste in die land. Merino- en karakoelboerdery is die belangrikste ekonomiese aktiwiteit. Daar word ook koring verbou. Die dorp is 'n belangrike padaansluiting; nege verskillende paaie kom in die dorp bymekaar. Die R27 gaan deur die dorp. Die Sishen-Saldanha Spoorlyn gaan ook naby die dorp verby. Die kameeldoringboom waaronder die spesiale magistraat sy tent opgeslaan het, bestaan nog en is tot 'n nasionale monument verklaar. Abie Malan, (18 November 1935), Springbokkaptein Lys van dorpe in Suid-Afrika Kokerboomwoud Inligting op northerncape.org.za (en) Op Pad in Suid-Afrika. B.P.J. Erasmus. 1995.


Die Ladogameer (Russies: Ла́дожское о́зеро, Ladozhskoye ozero, [ˈladəʂskəjə ˈozʲɪrə] of Ла́дога, Ladoga, [ˈladəgə]; Fins: Laatokka; Karelies: Luadogu; Wepsies: Ladog of Ladoganjärv) is die grootste meer in Europa met 'n oppervlakte van 17 700 km² en is in Noordwes-Rusland naby Sint Petersburg geleë. Dit word deur die Newarivier met die naburige Oossee verbind en deur die Swirrivier word die Ladogameer met die naburige Onegameer verbind. Deur die Witsee-Oossee-kanaal word hierdie waterweg met die Witsee in die noorde verbind. Daarbenewens word die Ladogameer deur die Wuoksirivier met die Saimaameer in Finland verbind. Belangrike stede rondom die Ladogameer sluit in Sortawala en Sjasstroi. In die meer is 660 eilande geleë, waarvan Walaam die bekendste is. Die eiland is veral bekend vir die Russies-Ortodokse klooster Walaam. Wikimedia Commons het meer media in die kategorie Ladogameer. (en) "Lake Ladoga". Encyclopædia Britannica. Besoek op 19 April 2020. Hierdie Rusland-verwante artikel is ’n saadjie. U kan help deur dit uit te brei.


Prinses Victoria (Victoria Adelaide Mary Louisa; 21 November 1840 – 5 Augustus 1901) was die oudste kind van koningin Victoria van die Verenigde Koninkryk en prins Albert van Sakse-Koburg en Gotha. Sy het die Duitse keiserin en koningin van Pruise geword deur haar huwelik met die Duitse keiser Frederik III. Ná haar man se dood het sy algemeen bekend geword as keiserin Frederik (of in Duits: "Kaiserin Friedrich"). Hierdie artikel is merendeels vertaal uit die Engelse Wikipedia-artikel en:Victoria, Princess Royal Thomas Weiberg: … wie immer Deine Dona. Verlobung und Hochzeit des letzten deutschen Kaiserpaares. Isensee-Verlag, Oldenburg 2007, ISBN 978-3-89995-406-7. Memorial Page at FindaGrave


Queens of the Stone Age (ook bekend as QOTSA en Queens) is 'n musiekgroep wat in 1997 in Palm Desert, Kalifornië (VSA) tot stand gekom het. Die groep is aanvanklik as Gamma Ray deur Josh Homme gestig en het 'n styl van rifgeoriënteerde swaarmusiek ontwikkel wat Homme as robot rock beskryf het. Hy voer aan hy wou 'n swaar klank skep wat op 'n soliede musiekvulsel gebaseer is, en dit net in 'n mens se kop inhamer. Sedertdien het hul klank ontwikkel om 'n verskeidenheid style en invloede te bevat. Queens of the Stone Age (1998) Rated R (2000) Songs for the Deaf (2002) Lullabies to Paralyze (2005) Era Vulgaris (2007) ...Like Clockwork (2013) Villains (2017) Hierdie artikel is ’n saadjie. Voel vry om Wikipedia te help deur dit uit te brei.


Die Saliese wet (Latyn: Lex Salica) was ’n belangrike wet wat opgestel is vir die regering van die Saliese Franke in die vroeë Middeleeue tydens die heerskappy van koning Clovis I in die 6de eeu. Hoewel die wet baie antieke gebruike weerspieël, is die vroegste datum waarop dit saamgestel kon gewees het, tussen 507 en 511. Die term "Saliese wet" word dikwels gebruik as sinoniem vir agnatiese troonopvolging (troonopvolging deur manlike erfgename). Die belangrikheid van die wet strek egter veel verder, aangesien dit die direkte voorganger was van baie huidige regstelsels in Europa. Koning Clovis het die wet laat saamstel om orde te handhaaf tussen die verskillende volke in sy ryk. Dit het veral gehandel oor sake soos erfkwessies, diefstal, moord en geweldpleging. ’n Belangrike bepaling van die Saliese wet was die gelyke verdeling van grond onder ’n erflater se seuns. Hoewel die Saliese wet in die latere Middeleeue feitlik vergete was, het die deel oor die manlike opvolging ’n herlewing ondergaan in die vroeë 14de eeu toe dit gebruik is om vroue van die Franse troonopvolging uit te sluit.


Haar Majesteit se Koninklike Paleis en Fort, beter bekend as die Londense Tower, is 'n historiese monument in Sentraal-Londen, Engeland, aan die noordelike oewer van die Teemsrivier. Die Tower is in 1988 deur Unesco as wêrelderfenisgebied gelys. Die Tower se hooffunksie was ’n fort, koninklike paleis en tronk (veral vir koninklikes soos die broers Eduard V van Engeland en Richard van Shrewsbury, 1ste Hertog van York en koningin Elizabeth I, asook ander mense met hoë status). Dit was ’n plek van marteling en teregstellings, ’n arsenaal, skatkamer, dieretuin, die koninklike munt, ’n sterrewag en is, sedert 1303, die tuiste van die kroonjuwele. Die kasteel staan aan die oostelike grens van die stad Londen se finansiële distrik, aan die Teemsrivier en naby Tower Bridge. In die middel van die Londense Tower staan die Normandiese Wit Toring, wat in 1078 deur Willem die Veroweraar in die suidoostelike hoek van die stadsmure laat bou is. Die toring was 'n magtige steengeworde simbool vir die nuwe Normandiese bewind in Engeland en sy voorneme om van permanente duur te wees.


Botanybaai is 'n baai in Sydney, Nieu-Suid-Wallis in die suidooste van Australië 'n paar kilometer suid van Sydney se sentrale sakekern. Die Cooks-rivier en die Georges-rivier is twee groot vertakkinge wat die baai binnevloei. Twee aanloopbane van Sydney-lughawe is in die baai gebou. Botanybaai was die plek waar James Cook die baai met sy skip die HMS Endeavour vir die eerste keer op die kontinent van Australië aan wal gegaan het, na hy Nieu-Seeland verken het. Die Britte het later beplan om Botanybaai as 'n strafkolonie te gebruik. Hierdie planne het gelei tot die eerste Europese nedersetting in Australië by Sydney Cove. Argeologiese opgrawings langs die kus van Botanybaai het bewyse gelewer van inboorling nedersetting van meer as 5 000 jaar gelede. Die inboorlinge van Sydney het bekend gestaan as die Eora wat onderverdeel is in subgroepe volgens die tale wat hulle gepraat het. Die mense wat tussen die Cooks-rivier en die Georges-rivier gewoon het is die Bidgigal genoem. Op die suidelike kus van die baai is die inboorlinge die Gweagal genoem. Op die noordelike strand het die inboorlinge as die Kameygal bekend gestaan.


Johannes Nicolaas Brits was die eienaar van die plaas Bloemfontein wat later aan Maj Warden verkoop is. Hy was ook die eienaar van Roodekopjes wat deur sy Pa Gerrit Brits besit is waar die dorp Brits vandag geleë is. Bloemfontein was die setel van die parlement van die Oranje-Vrystaat (1893) en 'n standbeeld van Generaal Christiaan de Wet is hier opgerig. As 'n nalatenskap van die Groot Trek is die Bloemfonteingebied reeds as plaas bewoon deur die Voortrekker, ene J. N. Brits. Die dorp is in 1850 die eerste keer as 'n woongebied verklaar, vier jaar voor die stigting van die Oranje-Vrystaat. In 1899 is die Bloemfontein Konferensie in Bloemfontein gehou, wat (sonder sukses) gepoog het om die uitbreek van die Anglo-Boereoorlog te vermy. Die behoefte aan 'n perdesiekte-vrye gebied gedurende die Anglo-Boereoorlog het meegebring dat ene Majoor H. D. Warden hier gevestig het. Op 13 Maart 1900 het Britse magte die stad oorgeneem.


Bilabiaal verwys in die fonetiek na die vorm van 'n konsonantklank deur beide lippe (Latyn bi, "twee", labium, "lip") wat met mekaar kontak behou. Afhangende van die druk waarmee dit gedoen word, die gepaardgaande kromming van die lippe, die artikulasieplek en van die mate van deurlating van lug, sal die klank wat veroorsaak word gaan van /m/ oor die /w/ in twee na /b/, /bh/, /ph/ en /p/. Daar bestaan bilabiale frikatiewe, waar daar geen afsluiting van die lippe plaasvind nie (/w/, /bh/, /ph/) en daar bestaan bilabiale plofklanke (/b/, /p/), waar die afsluiting wel voorkom. Ten slotte kan daar 'n afsluiting wees terwyl die lug tog vrylik kan ontsnap: via de neus. Die bilabiale nasaal wat die resultaat daarvan is, is die /m/.


Zygmunt Noskowski (2 Mei 1846 - 23 Julie 1909) - was 'n Poolse komponis van romantiekmusiek. Noskowski is in Warskou (Pole) gebore. Hy is in Warskou (Pole) oorlede. I Symfonia A-dur (1874-1875) II Symfonia "Elegijna" (1875-1879) III Symfonia F-dur "Od wiosny do wiosny" (1903) Polonez elegijny e-moll (1885) Step op. 66 (1897) Marcia funebre "Cieniom Asnyka" op. 53 (1897) Z życia narodu. Obrazy fantazyjne na tle Preludium A-dur op. 28 nr 7 Chopina (1901) Odgłosy pamiątkowe (1904-1905) Morskie Oko op. 19 (1875) Hierdie artikel is ’n saadjie. Voel vry om Wikipedia te help deur dit uit te brei.


New Jersey (Engels: State of New Jersey) is 'n deelstaat in die Middel-Atlantiese gebied van die Verenigde State van Amerika. Die hoofstad is Trenton en die grootste stad is Newark. New Jersey het 'n bevolking van omtrent 8,8 miljoen en 'n oppervlakte van 22 608 vierkante kilometer. Dit word in die noorde deur New York, in die suide deur Delaware, en in die weste deur Pennsilvanië begrens. Die Atlantiese Oseaan lê in die ooste. New Jersey is die derde deelstaat wat tot die Unie toegelaat is. Dit was een van die dertien kolonies wat teen die Britse kroon gerebeleer het. Baie belangrikste veldslae van die Amerikaanse Onafhanklikheidsoorlog het in New Jersey plaasgevind. Van hulle is: Slag van Princeton Slag van Trenton New Jersey se bynaam is Garden State. Toerisme Visit New Jersey Geskiedenis The New Jersey Historical Society


KAA Gent is 'n Belgiese sportklub in die stad Gent wat veral vir sy sokkerafdeling bekend is. Behalwe sokker, het die klub ook afdelings vir onder meer gimnastiek, atletiek, boks, krieket, fietsry, skermkuns, hokkie, swem, waterpolo en tennis. KAA Gent is in 1898 gestig as ARA La Gantoise. Die klub is in 1971 hernoem na KAA Gent. Die klub se grootste prestasie was toe hulle die Beker van België in 1964, 1984 en 2010 gewen het. Die klub se bynaam is Die Buffalo's. Hulle tuisveld is die Ghelamco-Arena wat 'n kapasiteit van 20 000 sitplekke het. Kampioen van België (1) 2015 Beker van België (3) 1964, 1984, 2010 Supercup (1) 2015 Richard Orlans Jef Jurion Armand Seghers Michel De Wolf Erwin Vandenbergh Marc Degryse Nicolas Lombaerts Laurent Depoitre Sven Kums Foeke Booy Ole Martin Årst Søren Busk Dominic Foley Zsolt Petry Alin Stoica Ivica Dragutinović Adnan Čustović Dario Smoje Alexandros Kaklamanos Bryan Ruiz Randall Azofeifa Roberto Rosales Mikkel Diskerud KAA Gent se amptelike klubwerf Hierdie artikel is ’n saadjie. Voel vry om Wikipedia te help deur dit uit te brei.


Šiauliai luister (hulp·inligting) (Lets: Šauļi, Duits: Schaulen, Pools: Szawle) is die vierde grootste stad van Litaue met 'n oppervlakte van 81 vierkante kilometer en 'n bevolking van 126 548 (in 2008). Die moderne nywerheidstad is in die noorde van die land teen die oostelike uitlopers van die Žemaitiese heuwelland geleë en word deur drie mere, Talkša, Rėkyvos en Ginkūnai, omring. Šiauliai is vandag ook 'n belangrike kulturele sentrum wat staan 'n aantal musea veral vir die Heuwel van Kruise, 'n Rooms-Katolieke bedevaartsoord in die omgewing, bekend staan. Šiauliai het al 'n beduidende rol in die Litause geskiedenis gespeel. Op 22 September 1236 het die Lyflandse Ridderorde naby die huidige stad in die Slag van Saulė 'n verpletterende nederlaag teen Litaus-Žemaitiese magte gely. Die stadsnaam is volgens oorlewerings van die Litause saulė ("son") of die woord šaulys ("skutter") afgelei. Teen die einde van die 18de eeu het talle ambagslui uit Oos-Pruise hulle saam met Silesiese wewers in Šiauliai gevestig, en die plaaslike tekstiel- en leerbedryf het tot die beduidendste sektor van die plaaslike ekonomie ontwikkel.


Koördinate: 22°33′42″S 17°05′08″O / 22.56167°S 17.08556°O / -22.56167; 17.08556 Die Nasionale Kunsgalery van Namibië (Engels: National Art Gallery of Namibia of as afkorting NAGN) is 'n amptelike inrigting vir kuns en kultuur in Windhoek, Namibië. Die Nasionale Kunsgalery ondersteun kuns in Namibië. In die Nasionale Kunsgalery is ook 'n permanente uitstalling - wat op internasionale skaal beroemd is - van kunstenaars van Namibië, die res van Afrika en Europa. Uitstallings word gehou van plaaslik en oorsee beroemde kunstenaars soos by voorbeeld Uli Aschenborn (sien links). Die Nasionale Kunsgalery word bestuur deur Hercules Viljoen - tussen 2005 en 2011 het Joe Madisia dit gedoen, wie self ’n bekende kunstenaar van Namibië is. Amptelike werf die Nasionale Kunsgalery van Namibië Afrika Adventure Geargiveer 17 Desember 2009 op Wayback Machine Hierdie artikel is ’n saadjie. Voel vry om Wikipedia te help deur dit uit te brei.


BarbieGirls.com is 'n webwerf wat vir meisies ontwerp is. Die werf is op 24 April 2007 deur Mattel, die vervaardiger van die Barbie-poppe geloods en is 'n gekontroleerde gemeenskap wat op meisies tussen die ouderdom van 6 en 12 gemik is. Die werf het reeds 200 000 geregistreerde gebruikers na een week gehad en 5 miljoen na vier maande; dit word as een van die vinnigste groeiende virtuele gemeenskappe beskou. 'n Gebruikersrekening is gratis, maar daar is ook VIP-rekenings beskikbaar teen $5.99. BarbieGirls.com Hierdie artikel is ’n saadjie. Voel vry om Wikipedia te help deur dit uit te brei.


Pous Marcellus kan verwys na een van twee pouse van die Rooms-Katolieke Kerk nl: Pous Marcellus I (308 – 309). Pous Marcellus II (1555). Daar was ook 'n pous met die naam Marcellinus van 296 tot 304. Hy was die voorganger van Pous Marcellus I.


Die Barok was 'n kunssinnige stylperiode wat gewild was van die einde van die 16de eeu tot aan die begin van die 18de eeu. Barok het sy oorsprong in Italië gehad en het die destydse argitektuur, tuinargitektuur, skilderkuns, beeldhoukuns, letterkunde en musiek beïnvloed. Die woord "barok" is van die Portugese woord barroco afkomstig, wat "onreëlmatig gevormde pêrel" beteken. Daar word onderskei tussen die vroeë, hoë en laat-barok. Die barokstylperiode is retrospektief benoem waarby die term self oorspronklik 'n pejoratiewe betekenis gehad het. Die gewildheid en sukses van die Barokstyl was deur die Rooms-Katolieke Kerk aangemoedig, wat van mening was dat die kunste ook godsdienstige temas in direkte en emosionele betrokkenheid moet oordra. Die aristokrate het die Barokstyl as 'n kans gesien om besoekers te beïndruk en hul mag en beheer te versinnebeeld. Barokpaleise is voorsien van luisterryke howe en weelderige ontvangskamers. Met Barok word die styl aangedui van beeldende kuns, literatuur en musiek, in 'n periode wat ruweg van die einde van die 16e eeu tot die eerste helfte van die 18e eeu geduur het.


Suid-Slawiese tale sluit in: Bulgaars in Bulgarye Macedonies in Noord-Masedonië (Sommige slaviste, veral die van Bulgarye en Griekeland, beskou Macedonies as 'n streeksvorm van die Bulgaarse taal eerder as 'n aparte taal). Sloweens in Slowenië Serwies in Serwië Montenegryns in Montenegro Kroaties in Kroasië, met Burgenland-Kroaties in Burgenland, Oostenryk Bosnies in Bosnië en Herzegowina Slaviste groepeer die laaste vier baie keer saam as Serwo-Kroaties†. Kerkslawies en Ou Kerkslawies Wikimedia Commons het meer media in die kategorie Suid-Slawiese tale. (en) "Ethnologue: Languages of the World, Seventeenth edition, South". Ethnologue. Besoek op 2 April 2018. (en) "South-Slavic languages". Encyclopædia Britannica. Besoek op 2 April 2018.


Geskiedenis Argeologie • Datums • Kulturele geskiedenis • Oorloë • Religieuse geskiedenis • Rewolusies • Vroeë beskawings • Antieke Egipte


Demetria Devonne Lovato (gebore 20 Augustus 1992) is 'n Amerikaanse aktrise en sangeres-liedjieskryfster. Sy is die bekendste vir haar rolle as Mitchie Torres in die Disney-kanaal Oorspronklike Rolprent Camp Rock en Sonny Monroe in Sonny With A Chance. Buiten rolspel is sy ook 'n solomusiekkunstenaar en het sy haar debuutalbum Donot Forget op 23 September 2008 vrygestel. Die album het by nommertwee op die Billboard-200-trefferlys gedebuteer en het meer as 89 000 kopieë in die eerste week verkoop. Lovato het haar tweede album, Here We Go Again, op 21 Julie 2009 vrygestel. Daniel Kreps (1 Oktober 2008). "On the Charts: Demi Lovato & Kings of Leon Debut High, Metallica Rule". Rolling Stone (in Engels). Geargiveer vanaf die oorspronklike op 22 September 2009. Besoek op 22 Desember 2008. "Demi Lovato First Single Announcement" (in Engels). Demi Lovato. Geargiveer vanaf die oorspronklike op 29 Junie 2018. Besoek op 29 Mei 2009. Hierdie artikel is ’n saadjie. Voel vry om Wikipedia te help deur dit uit te brei.


Bedouin Soundclash is 'n Kanadese musiekgroep uit Toronto, Ontario. Hul klank word as 'n mengsel van reggae en ska beskryf. Die groep bestaan uit sanger en kitaarspeler Jay Malinowski en baskitaarspeler Eon Sinclair. Djembespeler Brett Dunlop het ook op hul debuutalbum, Root Fire (2001) opgetree. Die groepslede het mekaar ontmoet terwyl hulle Queen's University in Kingston, Ontario (Kanada) besoek het. Die groep se tweede album, Sounding a Mosaic, is in 2004 vrygestel. Die groep se enkelsnit "When the Night Feels My Song" was hul deurbraaktreffer op Kanadese radio, en dit het die nommereen-posisie op 102.1 The Edge CFNY se trefferlys behaal. Deur die Kanadese somer van 2005 is die enkelsnit ook toenemend lugtyd op radiostasies in daardie land gegun. Die opvolgalbum, Street Gospels, is op 21 Augustus 2007 vrygestel.


Elzabé Catharina Zietsman (gebore 20 Januarie 1961 in Bethal) is 'n Suid-Afrikaanse kabaretsangeres en aktrise. In My Bloed, 2002 XIII (Thirteen), 1999 Lys van Suid-Afrikaanse musikante Elzabé Zietsman se amptelike webwerf Hierdie artikel is ’n saadjie. Voel vry om Wikipedia te help deur dit uit te brei.


Jukebox is 'n gewilde televisieprogram wat sedert 6 April 2008 op kykNET (DStv se kanaal 111) uitgesaai word. Die program word Sondag aande om 20:30 gebeeldsend (was eers 21:00; halfuur vroeër vanaf 4 April 2010). Die program is aanvanklik deur Kurt Darren aangebied, maar vanaf 12 Junie 2011 het Pieter Koen by kom oorgeneem. Tydens die program kry inbellers die geleentheid om geliefdes te groet en 'n musiekvideo van hul keuse aan te vra. SMS- (teks-) boodskappe word tydens die program oor die skerm gerol. Die program word regstreeks op verskeie radiostasies uitgesaai en ook deur kuduklub aan internasionale kykers versprei. Die eenhonderdste episode van Jukebox is op 26 Februarie 2010 gebeeldsend. Jukebox se facebook-blad Hierdie Suid-Afrika-verwante artikel is slegs 'n saadjie. U kan ons wikipedia help deur dit uit te brei.


Beslan (Russies: Беслан, Osseties: Беслӕн) is ’n dorp in Noord-Ossetië-Alanië in Rusland. Dit het internasionaal bekend geword weens die Beslanskool-gyselaardrama waartydens ’n groep gewapende militante van Ingoesjetië en Tsjetsjnië sowat 1 100 mense, onder wie 777 kinders, op 1 September 2004 by Skool Nommer Een op die dorp aangehou het. Meer as 300 mense is eindelik dood. Beslan het in 2013 'n bevolking van 37 037 gehad. Hierdie Rusland-verwante artikel is ’n saadjie. U kan help deur dit uit te brei.


Kuito of Cuito (voorheen Silva Porto) is die hoofstad van die Bié-provinsie in Angola. Die stad is nog steeds erg beskadig as gevolg van die burgeroorlog maar het 'n bevolking van 185 302 in 2010 gehad. bevoelkerungsstatistik.de


Malanje of Malange is die hoofstad van die gelyknamige Malanje-provinsie, in Angola. Die stad het 'n bevolking van 586 542 in 2019 gehad. (en) Citypopulation.de Bevolking van provinsies en munisipaliteite in Angola Hierdie artikel is ’n saadjie. Voel vry om Wikipedia te help deur dit uit te brei.


Die Sabbat (Hebreeus: שַׁבָּת, [ʃa'bat]; letterlik: "rus" of "verposing"; meervoud: Sjabbatót, שבתות) se ontstaan is so oud soos die mens en die skepping self, ten minste vir diegene wat die Bybelse beskrywing van die skepping aanvaar. Volgens Beresjiet/Genesis 2 verse 2 en 3 sien ons die instelling van die Sabbat waar JHWH, die skepper, op dié dag rus, dit seën en afsonder. Die naam Sabbat kom van die Hebreeuse woord sjawat (שבת) wat beteken "om te rus" of "om op te hou". Jom Kippoer en Sabbat is die heiligste dae in Judaïsme; altwee staan ook bekend as Sjabbat Sjabbaton ("'n groot groot Sabbat"). Jom Kippoer is die enigste vasdag wat selfs op 'n Sabbat gehou kan word; die ander vasdae word verskuif indien hulle op 'n Sabbat sou val. Die Sabbat-gebedsdiens omvat verskeie unieke aspekte. Een daarvan is die spesifieke getal gebedsdienste.


Nadine Blom is 'n Afrikaanse sangeres gebore op 22 Januarie in Bloemfontein in die Oranje-Vrystaat. Sy het haar laerskoolloopbaan by Laerskool Lynnwood (Pretoria) afgeskop en voltooi aan Laerskool du Preez van Wyk. Sy matrikuleer aan die Hoërskool Erasmus, waar sy later jare erekleure ontvang vir haar bydrae tot die skool se kuns en kultuur skat. Sy is ook verkies tot die leerlingraad in haar matriekjaar. Nadine Blom is in die regte gekwalifiseer met onderskeidelik BLC (Bacalareus Legum Civilus), LLB (Legum Bacalareus) en LLM (Legum Magister) en het haar regsgrade onderskeidelik aan die Universiteit van Pretoria, die Universiteit van Suid-Afrika en die Universiteit van Johannesburg verwerf. Na haar toelating as prokureur, het sy haar sangloopbaan deeltyds beoefen terwyl sy ook in die korporatiewe omgewing as regsadviseur werksaam was. Haar seun, Adriaan, is in 2002 gebore. Sy het mettertyd die regsberoep vaarwel geroep om haarself voltyds aan haar sangloopbaan toe te wy. Haar debuut-CD, getiteld Reën, is onafhanklik vrygestel in 2003 en bevat ses van haar eie komposisies. Haar tweede album, "Veer", bevat 10 komposisies uit haar eie pen in 2005.


Die Waratahs (voorheen bekend as die Nieu-Suid-Wallis Waratahs en nou as die HSBC Waratahs) is ’n Australiese rugbyspan wat as ’n konsessie aan Superrugby deelneem sedert 1996. Die konsessie sluit die grootste gedeelte van Nieu-Suid-Wallis in (die Riverina en ander suidelike dele maak deel van die Brumbies se konsessiearea uit). Die Waratahs se tuiswedstryde word op die Sydney Voetbalstadion in Sydney gespeel. Die huidige kaptein van die span is Michael Hooper. Die NSWRU (of die Suidelike Rugbyunie (SRU) soos dit toe geheet het) is in 1874 gestig en die eerste klubkompetisie het in daardie jaar plaasgevind. Teen 1880 het die SRU meer as 100 klubs geregistreer in die metropolitaanse area. In 1982 is die eerste verteenwoordigende span van Nieu-Suid-Wallis gekies om teen die span van Queensland te speel in twee wedstryde. NSW het albei die wedstryde gewen. In dieselfde jaar is die eerste NSW-toerspan gekies om na Nieu-Seeland te reis om daar te speel. Gedurende die Eerste Wêreldoorlog het NSW en Queensland die kompetisie tussen hulle gestaak. Die Queensland rugbyliggaam is egter eers weer in 1929 gestig wat beteken het dat NSW meer verantwoordelikhede teenoor Australiese rugby gehad het.


Kleptokrasie kom van die Griekse klepto (steel) en kratein (regeer), en beteken dus "regering deur diewe". In teenstelling tot byvoorbeeld demokrasie is dit nie 'n staatsvorm nie; dit word slegs gebruik as pejoratiewe term om (vermeende) selfverrykende regerings en lande aan te dui. Demokrasie, bestel waar die volk (demos) regeer. Plutokrasie, regering deur die rykes. Teokrasie, regering deur god (theos). Transparency International Verenigde Konvensies teen korrupsie Machan, Tibor (2008). "{{{title}}}". The Encyclopedia of Libertarianism. Thousand Oaks, CA: SAGE; Cato Institute. 272–73. DOI:10.4135/9781412965811.n163. ISBN 978-1412965804. OCLC 750831024.  Hierdie artikel is ’n saadjie. Voel vry om Wikipedia te help deur dit uit te brei.


Die NG gemeente Tafelberg is 'n klein Kaapstadse gemeente van die Nederduitse Gereformeerde Kerk se Sinode Wes-en-Suid-Kaapland, wat op 25 Oktober 1944 van die NG gemeente Tamboerskloof (destyds De Nieuwe Kerk) afgestig het. Op 1 November 2009 het die gemeente 144 belydende- en 33 dooplidmate gehad, wat in 2014 toegeneem het tot 174. Susanna Maria Johanna Hertzog het in 1892 op die hoek van Boom- en Buitekantstraat 'n kompleks geboue – woonhuise, 'n skool, 'n tehuis vir bejaarde vroue en twee woonstelle – laat oprig en in 1895 nog 'n groot gebou. Van hierdie geboue was 'n sierlike kerk die middelpunt. Daarby het sy die kerk van al die nodige voorsien. Aan De Nieuwe Kerk (NG gemeente Tamboerskloof) het sy dit alles in trust gegee met die bepaling dat, wanneer daar in die buurt 'n selfstandige gemeente ontstaan, dit aan dié gemeente oorgemaak moes word. Aan die skenking het sy net twee voorwaardes verbind: Die hoeksteen moes met vrymesselaarseerbewyse gelê word en alle dienste in die kerk moes in Engels gehou word.


Kaap Agulhas Munisipaliteit is ’n munisipaliteit wat in die Wes-Kaap, Suid-Afrika, geleë is. In 2011 staan die bevolking op 33 038. Die munisipale kode is WC033. Die burgemeester van die munisipaliteit is Richard Mitchell van die African National Congress (ANC). In 2011 se plaaslike verkiesing het die ANC en DA elk vier setels ingepalm. 'n Onafhanklike kandidaat, Dirk Jantjies, het voor die verkiesing aangedui dat hy die ANC sal steun sou hy tot die Raad verkies word. Daardeur het Mitchell sy amp as burgemeester behou en is Kaap Agulhas Munisipaliteit steeds onder ANC-bewind. Mitchell het vroeër ná die Maart 2006 plaaslike verkiesing ook hierdie burgemeestersamp beklee, deur 5 uit 10 setels binne die raad te verwerf. Willem Petrus Schonken, van die Demokratiese Alliansie, was die voormalige uitvoerende burgemeester wie in Desember 2000 verkies is toe die DA 6 uit die 10 setels gewen het. Die DA het twee oorgangsperiodes in Kaap Agulhas deurstaan, ondanks die groot ommeswaai in 2002 die meeste ander Wes-Kaapse munisipaliteite. Voorheen is die Kaap Agulhas Munisipaliteit (toe bekend as die Bredasdorp Munisipaliteit) deur die ANC, ná afloop van die November 2005 plaaslike verkiesings, bestuur.


Willemstad is die hoofstad en grootste stad van Curaçao, 'n outonome land van die Koninkryk van die Nederlande in die Karibiese See. Die stad het in 2013 'n bevolking van 150 000 gehad en is die belangrikste stad op Curaçao en is geleë aan die suidkus naby die oospunt van die eiland. In die plaaslike taal, Papiaments, word daar gereeld na Willemstad verwys as "punta". Willemstad was gebou om die Amsterdam-fort kort na dit in 1635 gebou is en die stad was van toe af al die hoofstad van Curaçao. Die stad is genoem na die eerste koning Willem van Oranje-Nassau, die eerste erfgenaam van die Nederlandse Huis van Oranje. Die historiese stadsentrum en die hawe is in 1997 deur Unesco as wêrelderfenisgebied gelys. Wikimedia Commons het meer media in die kategorie Willemstad. (en) (fr) Amptelike Unesco-bladsy


5FM is 'n Suid-Afrikaanse FM-radiostasie wat 'n Top 40-formaat volg en deur die SAUK of Suid-Afrikaanse Uitsaaikorporasie, Suid-Afrika se openbare uitsaaier, besit word. 5FM is in Aucklandpark, Johannesburg gesetel. Die stasie saai landswyd uit, met 'n teikenmark van jeugdige Suid-Afrikaners. Die stasie het uit 'n kommersiële stasie, LM Radio wat gesetel is in Lourenço Marques (nou Maputo) in die naburige Mosambiek ontstaan. Radio 5 het vir die eerste keer op 13 Oktober 1975 op die lug gegaan, enkele maande nadat Mosambiek sy onafhanklikheid van Portugal op 25 Junie 1975 verkry het. Radio 5 is met 8 mediumgolfsenders gestig wat voorsiening gemaak het vir die pop-musiek luisteraars. Die naam dui die vyfde radiostasie van die destydse SAUK aan. In 1992 is Radio 5 herbemark en het die naam na 5FM verander. Die huidige logo is 'n rooi 5 en FM binne 'n sirkel en die woorde "The Power of" bo-aan die sirkel. Musiek is die kern van 5FM se uitsendings met nuus, sport en verkeer wat voorsiening maak vir 'n wye verskeidenheid van smake vir die jeugdige mark.


Die Siberiese Trappe (Russies: Сибирские траппы, Sibirskije trappi) is ’n groot magmaprovinsie in Siberië. Die enorme uitbarstings in die gebied stem ooreen met die einde van die Perm (sowat 251 tot 250 miljoen jaar gelede), die tyd van die grootste uitwissing van lewensvorme op aarde. Die uitbarstings het sowat ’n miljoen jaar voortgeduur en is een van die moontlike redes dat die meeste diere van dié tydperk in die Perm-Trias-uitwissing gesterf het. Dit is een van die grootste bekende vulkaniese uitbarstings in die laaste 500 miljoen jaar van die aarde se bestaan. Die naam "Trappe" kom van die trapvormige heuwels van die landskap. Die gebied beslaan vandag sowat 2 miljoen km2 en daar word geskat dat die oorspronklike gebied tot 7 miljoen km2 groot kon gewees het. Die meeste gesteentes is basalt, maar daar is ook doleriet en gabbro wat uit groter kristalle bestaan. Ongewone alkaliese pikriet, magnetiet, word noordoos van Norilsk aangetref. Die Norilsk-gebied is veral belangrik omdat die grootste nikkelsulfiedneerslae in die wêreld daar aangetref word.


Wadda van die Woestyn is Afrikaanse boek wat deur Cor Dirks geskryf is. Die eerste uitgawe is in Augustus 1950 gepubliseer, en die tweede druk volg in Augustus 1951. Hy het die boek aan sy vader en moeder opgedra. Wadda, die woestynkind, is as driejarige seuntjie deur sy Boesman-pleegouers ná 'n skipbreuk op die strand in die Namibwoestyn gevind. Die lewe saam met die Boesmans het van hom 'n ware natuurkind gemaak, wat sy baasskap oor die voëls, slange en selfs ou Maanhaar, die leeu, bewys het. As jongman tree hy op as redder van blankes wat hulle daaraan waag om die geheime van die Makarikari-moeras te probeer blootlê. En dan 'n keuse – sy liefde vir die eerste blanke meisie wat hy aanskou het, of trou aan sy Boesmanvolgelinge. Die boek bied spanning en avontuur en speel in 'n kontrei met 'n wonderlike atmosfeer af.


Die De Long-eilande (Russies: Острова Де-Лонга; Jakoeties: Де Лоҥ арыылара) is ’n onbewoonde subgroep van die Nieu-Siberiese Eilande noord van die Oos-Siberiese kus tussen die Laptef-see en die Oos-Siberiese See noord van Sacha (Jakoetië). Hulle lê noordoos van Nowaja Sibir en word dikwels nie beskou as deel van die Nieu-Siberiese Eilande nie. Die totale oppervlakte van die De Long-eilande is sowat 228 km². Die subgroep bestaan uit: Jeannette-eiland (о. Жанне́тты) Henriëtta-eiland (о. Генрие́тты) Bennett-eiland (о. Бе́ннетта) Wilkitskowo-eiland (о. Вильки́цкого) Zjachowa-eiland (о. Жо́хова) Bennett-eiland is die grootste. ’n Groot deel van die eilande is met gletsers bedek. Hulle behoort administratief aan Sacha (Jakoetië), ’n republiek van die Russiese Federasie. Jeannette-, Henriëtta- en Bennett-eiland is in 1881 ontdek deur die Jeannette-ekspedisie onder George W. DeLong van die VSA-vloot. DeLong het die eilande vir die VSA opgeëis, maar Amerika het nooit op hulle aanspraak gemaak nie.


Die Groot Gatsjina-paleis (Russies: Большой Гатчинский дворец) is in 1766–1781 in Gatsjina naby Sint Petersburg gebou deur die argitek Antonio Rinaldi vir graaf Grigori Grigorjewitsj Orlof, ’n minnaar van keiserin Katharina die Grote. Die paleis is op ’n heuwel bo die Serebrjannoje-meer geleë. Dit is ’n mengsel van ’n Middeleeuse kasteel en ’n landelike woning. Keiserin Katharina het so van die paleis gehou dat sy dit ná Orlof se dood by sy erfgename gekoop en aan haar seun, groothertog Paul geskenk het. Hierdie artikel is merendeels vertaal vanaf die Engelse Wikipedia-artikel en:Gatchina Palace Wikimedia Commons het meer media in die kategorie Gatsjina-paleis. Gatsjina-paleis Kuns in die Gatsjina-paleis Hierdie Rusland-verwante artikel is ’n saadjie. U kan help deur dit uit te brei. Koördinate: 59°33′48″N 30°6′27″O / 59.56333°N 30.10750°O / 59.56333; 30.10750


Kingstown is die hoofstad en grootste stad van St. Vincent en die Grenadine, 'n eilandnasie in die Karibiese See. Die stad is aan die suidkus van die eiland St. Vincent geleë, die land se grootste eiland. Die stad het in 2014 'n bevolking van 40 020 gehad. Wikimedia Commons het meer media in die kategorie Kingstown. Hierdie artikel is ’n saadjie. Voel vry om Wikipedia te help deur dit uit te brei.


Paulus V was die 233ste pous van die Rooms-Katolieke Kerk van 1605 tot 1621. Hy was haaks met Galileo Galilei oor laasgenoemde se bevestiging van die heliosentriese stelsel van Copernicus. Pous Paulus V is gebore as Camillo Borghese op 17 September 1552 in Rome, Italië die oudste van sewe kinders. Sy pa was graaf Marcantonio Borghese. Die Borghese familie was oorspronklik van Sienna, maar het na Rome gevlug. In geskrifte van die tyd word na Camillo verwys as "Romanus". Sy broer Francesco was graaf van Rignano en generaal van die pouslike troepe. 'n Ander broer, Giovanni Battista was goewerneur van Borgo en kasteelheer van die Engeleburg. Sy suster Ortensia trou met Francesco Caffarelli en hulle seun Scipione word later 'n invloedryke kardinaal. Camillo het regte studeer aan die universiteite van Perugia en Padua. Op 3 September 1581 word hy lid van die Apostoliese Penitentiarie. Op 5 Junie 1596 is hy as kardinaal-priester van Sint Eusebio en kardinaal vikaris van Rome aangestel deur Pous Clemens VIII. Hy stel Niccolò Alamanni, wat later die Vatikaan se bibliotekaris sou word, aan as sy sekretaris. Op 14 April 1597 word hy biskop van Jesi.


Pawlofsk (Russies: Павловск) is ’n dorp in Sint Petersburg, Rusland, net suid van Tsarskoje Selo. In 2002 het dit ’n bevolking van 14 960 gehad. Die dorp het ontstaan rondom die Pawlofsk-paleis, wat gebou is op ’n stuk grond wat Katharina die Grote aan haar seun, Paul (Russies: Павел; Pawel), geskenk het met die geboorte van sy oudste seun. In 1780 het die argitek Charles Cameron ’n paleis in die Nieu-Klassieke styl vir Paul ontwerp. Hierdie artikel is merendeels vertaal vanaf die Engelse Wikipedia-artikel en:Pavlovsk Palace Wikimedia Commons het meer media in die kategorie Pawlofsk-paleis. Amptelike webtuiste Pawlofsk-paleis en -tuin Die Pawlofsk-park Geargiveer 28 September 2007 op Wayback Machine Hierdie Rusland-verwante artikel is ’n saadjie. U kan help deur dit uit te brei. Koördinate: 59°41′9″N 30°27′12″O / 59.68583°N 30.45333°O / 59.68583; 30.45333


Vir ’n artikel oor die digter sien Aleksander Poesjkin. Poesjkin (Russies: Пу́шкин) is ’n dorp 26 km suid van Sint Petersburg, Rusland. Die bevolking is 92 721 (2010-sensus). Hoofartikel: Tsarskoje Selo. Die dorp is in die 18de eeu gestig as ’n somerwoning van die keiserlike familie met die naam Tsarskoje Selo (Tsaardorp). In 1918 het die Bolsjewiste die dorp se naam verander na Detskoje Selo (Kinderdorp) en in 1937 is dit weer hernoem na Aleksander Poesjkin met die honderdste herdenking van die digter se dood. Hy was een van die eerste studente aan die dorp se liseum. Op 17 September 1941 het Nazi-Duitsland die dorp ingeneem en baie van die historiese geboue, monumente en kunswerke verwoes. Die Sowjetunie het die dorp op 24 Januarie 1944 bevry. Hierdie artikel is merendeels vertaal vanaf die Engelse Wikipedia-artikel en:Pushkin (town) Historiese feite, kaart, weer en aanwysings vanaf Sint Petersburg Hierdie Rusland-verwante artikel is ’n saadjie. U kan help deur dit uit te brei.


Volkswagen (uitgespreek [ˈfɔlksˌvaːɡən]) is 'n Duitse maatskappy wat motors, busse en vragmotors vervaardig. Die maatskappy is in 1937 gestig. (de) volkswagenag.com: Geschäftsbericht 2012, besoek op 12 April 2014. Wikimedia Commons het meer media in die kategorie Volkswagen. (en) Amptelike webwerf Hierdie artikel is ’n saadjie. Voel vry om Wikipedia te help deur dit uit te brei.


Lawra (Grieks: Λαύρα; Russies: Ла́вра) het oorspronklik in Oosters-Ortodokse Kerke en sekere ander Oosters-Christelike gemeenskappe ’n groep selle of grotte vir kluisenaar-monnike beteken, met ’n kerk en soms ’n eetsaal as kern. Die woord kom van Grieks, waar dit "gang" beteken. Van die grootste en belangrikste kloosters in Rusland is lawras genoem, soos die Drie-eenheid-klooster van Sint Sergei en die Aleksander Nefski-klooster. Hierdie artikel is merendeels vertaal vanaf die Engelse Wikipedia-artikel en:Lavra Hierdie artikel is ’n saadjie. Voel vry om Wikipedia te help deur dit uit te brei.


Microsoft Bing (algemeen bekend as Bing) is die websoekenjin wat deur die Amerikaanse maatskappy Microsoft besit en bedryf word. Die diens het sy oorsprong in Microsoft se vorige soekenjins: Live Search, Windows Live Search en later Live Search. Bing bied 'n verskeidenheid soekdienste, insluitend web-, video-, beeld- en kaartsoekprodukte. Dit is ontwikkel met behulp van ASP.NET. Die soekenjin is op 28 Mei 2009 by die All Things Digital-konferensie in San Diego, Kalifornië, deur Microsoft se destydse uitvoerende hoof, Steve Ballmer bekendgestel. Bing is 'n plaasvervanger vir Live Search en is ten volle aanlyn sedert 3 Junie 2009. Opvallende nuwe kenmerke het destyds die lys van soekvoorstelle ingesluit terwyl navrae ingevoer word en 'n lys van verwante soektogte (genoem "verkenningpaneel") gebaseer op semantiese tegnologie van Powerset, wat Microsoft in 2008 bekom het. In Julie 2009 het Microsoft en Yahoo! 'n transaksie aangekonding waarin Yahoo! Search deur Bing aangedryf sou word. Yahoo! het die oorgang in 2012 voltooi. "Microsoft's New Search at Bing.com Helps People Make Better Decisions | News Center". news.microsoft.com. Besoek op 23 November 2016.


’n Stoppelbaard is die ongeskeerde gesigshare van ’n man, wat nog nie lank genoeg is om die vel te bedek en as volgroeid gereken kan word nie. Die stoppelbaard-benaming word hoofsaaklik gebruik om na gelaatshare te verwys wat te kort is om as ’n volkweekte baard of snor bestempel te word. Elektriese skeermesse word ingespan om ’n stoppelbaard te help skep en die vorm daarvan te behou. Stoppelbaarde was veral ’n modegier onder die Duitsers teen die aanvang van die 16de eeu, toe baie jong mans ’n week lank stoppelbaarde gekweek het, voordat hul geskilder is. Die Engelse woord, five o’clock shadow, verwys gewoonlik na ’n baard van ’n man wie se gesig die oggend skoongeskeer is, wat laatmiddag begin sigbaar word. Die benaming is afgelei van die tipiese (Amerikaanse) werksdag wat teen 5-uur namiddag eindig. Gedurende die 1980’s het tweedae-stoppelbaarde vir ’n ruk lank as modegril gedien, wat grootliks deur die televisiereeks ,,Miami Vice” met die ongeskeerde hoofrolspeler James “Sonny” Crocket (Don Johnson) aangeblaas is.


Just Friedrich Rudolph Kaufmann Höhne, ook wel J.F.R. Kaufmann Höhne, (1831 – Bloemfontein, 19 April 1879), algemeen bekend as Friedrich Kaufmann Höhne, was 'n Suid-Afrikaanse politikus, Staatsekretaris en waarnemende Staatspresident (1872) gedurende die afwesigheid van Staatspresident Brand. Höhne het 'n lang loopbaan in die diens van die Oranje-Vrystaat gehad wat begin het in ongeveer 1863 as Landdros van die distrik Philippolis. Daarna het hy die posisie van Staatsekretaris beklee wat hy tot sy dood in 1879. Höhne is geloof vir sy diplomatiese benadering tot die probleme met die Engelse oor hul anneksasie van die diamantvelde in die vroeë 1870's. Muller. Oude tyden in den Oranje-Vrystaat. p. 258. (en) Worldstatesmen.org. Muller. Oude tyden in den Oranje-Vrystaat. p. 258. Muller, H.P.N. (1907). Oude tyden in den Oranje-Vrystaat. Naar Mr. H.A.L. Hamelberg's nagelaten papieren beschreven. Leiden: E.J. Brill. pp. 383p.


Anna Anderson (16 Desember 1896 – 12 Februarie 1984) is die bekendste van die baie mense wat voorgegee het hulle is ’n oorlewende gesinslid van tsaar Nikolaas II van Rusland ná die moord op die keiserlike gesin. Sy het beweer sy is tsaar Nikolaas se jongste dogter, Anastasia. Die regte Anastasia is op 17 Julie 1918 in Jekaterinburg, Rusland, saam met haar ouers, susters en broer deur die Bolsjewiste tereggestel, maar dit was onbekend wat van hul lyke geword het. In 1920 is Anderson opgeneem in ’n hospitaal vir geestelik versteurdes nadat sy in Berlyn probeer selfmoord pleeg het. Sy het haarself daarna eers Fräulein Unbekannt (Duits vir "Mej. Onbekend") genoem en geweier om haar identiteit bekend te maak. Later het sy eers die van Tsjaikofski en toe Anderson gebruik. In Maart 1922 het bewerings dat sy Anastasia is, vir die eerste keer die publiek se aandag getrek. Die meeste oorlewende lede van die Romanof-familie het gesê dat Anderson jok, maar baie mense het haar geglo.


Die Obelisk in Port Elizabeth het 'n interessante geskiedenis aangesien dit ter ere van die huweliksbevestiging van Albert, Prins van Wallis, later koning Edward VII van die Verenigde Koninkryk en Alexandra van Denemarke opgerig is, maar nie oorspronklik vir hul bedoel was nie. Dit is dalk die enigste 'tweedehandse' koninklike gedenkteken ter wêreld. Die Obelisk, in Frankryk uit 'n stollingsgesteente soortgelyk aan graniet gekerf deur 'n onbekende beeldhouer vir die Londense Internasionale Uitstalling van 1862, is in November dieselfde jaar deur John Paterson, stigter van een van die oudste Engelse koerante in Suid-Afrika, die Eastern Province Herald, aangeskaf vir die graf van sy swaer en vennoot, wyle George Kemp (†15-10-1852). Kemp se familie was egter nie ten gunste van so 'n uitspattige monument nie, maar helaas te laat, aangesien die Obelisk reeds ter see op die bark Rose of Montrose was en binnekort in Algoabaaihawe sou aanland. Die Kempgesin het toe eerder die gedenkteken aan die dorp geskenk, wat dit laat berg het. James Searle, superintendent van die Union Boating Co., het die uiters ingewikkelde en moeilike landing van die Obelisk waargeneem.


Muziik is 'n internetradio- en musiek-gemeenskapswebwerf wat in die Verenigde State van Amerika gevestig is en in 2009 gestig is. Muziic speel YouTube musiek vervat. Muziic se tuisbladsy Hierdie artikel is ’n saadjie. Voel vry om Wikipedia te help deur dit uit te brei.


Die term Groot Emigrasie verwys na die emigrasie van Poolse elites ná die November-opstand van 1830. Hierdie opstand teen die Russiese oorheersing is veral deur die adel en dele van die Poolse bourgeoisie gesteun, terwyl die oorgrote meerderheid van die stedelike bevolking asook die onvrye boere nie daarby betrokke was nie. Die Poolse elites het destyds in reaksie teen die politieke situasie in Pole ná die Poolse Delinge gekom waardeur die gebied van die Pools-Litause Gemenebes tussen die Russiese Ryk, die Koninkryk Pruise en die Habsburgse monargie in Oostenryk opgedeel is. Reeds vanaf die laat 18de eeu het 'n beduidende deel van die Poolse elites na die buiteland begin emigreer om hier 'n nasionale beweging te organiseer. Ná 1831 het die sentrum van Poolse politieke aktiwiteite volledig na die buiteland en vanaf die 1840's ook na die Pruisiese deelgebied verskuif. Die term "Groot Emigrasie" het hierby nie soseer na die getalle Pole in ballingskap verwys nie (hul aantal word op sowat 9 000 beraam), maar eerder na die belangrike rol wat hulle in die geskiedenis van die Poolse nasie gespeel het.


Die Cheetahs (weens borgskapredes bekend as die Toyota Cheetahs), is ’n Suid-Afrikaanse rugbyspan wat tans aan die multinasionale Pro14-liga deelneem, nadat hulle van 2006–2017 aan die Superrugbykompetisie deelgeneem het. Die konsessie sluit die Vrystaat en die Noord-Kaap in. In terme van Curriebekerunies kom die Cheetahs spelers van die Vrystaat Cheetahs, Noord-Vrystaat Griffons en die Griekwas af. Hulle tuiswedstryde word gespeel op die Toyota-stadion in Bloemfontein. Die huidige kaptein van die span is Francois Venter. Die Cheetahs was een van die twee konsessies wat in 2006 tot die uitgebreide Super 14-kompetisie toegetree het; die ander was die Western Force. Die Sentrale Unie is in April 2005 ten koste van die SOK-unie die konsessie toegeken. In hul eerste seisoen het die Cheetahs verbasend goed gevaar toe hulle tiende uit 14 geëindig het. Voordat die Cheetahs tot Superrugby aanvaar is in 2006 het hul spelers as deel van die Cats-konsessie op die veld gedraf. Die Vrystaatse Curriebekerspan het in 1997, voordat Suid-Afrika konsessies toegeken het, ook aan die Super 12 kompetisie deelgeneem. In 2017 is die Cheetahs se deelname aan Superrugby beëindig en het die span begin met deelname aan die Pro14-toernooi.


Motril is 'n munisipaliteit in die Granada-provinsie in die Koninkryk van Spanje. Hierdie Spanje-verwante artikel is 'n saadjie. U kan help deur dit uit te brei.


'n Aksiomatiese stelsel in wiskunde, is 'n versameling 'aannames' of 'aksiomas', waarvan stellings logies afgelei kan word. 'n Wiskundige teorie bestaan uit 'n vesameling aksiomas en alle stellings wat logies van die aksiomas afgelei kan word. Die klassieke voorbeeld van 'n aksiomatiese stelsel is die van Euklidiese meetkunde. Hierdie artikel is ’n saadjie. Voel vry om Wikipedia te help deur dit uit te brei.


Ohangwena is een van die 14 streke van Namibië. Ohangwena se hoofstad en grootste stad is Eenhana. In die ooste grens Ohangwena aan Kawango, en in die weste grens dit aan Omoesati. In die noorde grens dit aan Angola, in die ooste aan Kawango-Oos, in die weste aan Omoesati en in die suide aan die streke Osjana en Osjikoto. Hierdie artikel is ’n saadjie. Voel vry om Wikipedia te help deur dit uit te brei.


San Jose (Spaans: San José, [ˌsæn hoʊˈzeɪ]) is 'n groot stad in die weste van die deelstaat Kalifornië in die Verenigde State en is op 29 November 1777 deur Spanjaarde as El Pueblo de San José de Guadalupe gestig. Die stad het 'n bevolking van 984 299 en van 1 975 342 in die metropolitaanse gebied in 2013 gehad en het 'n oppervlakte van 466,109 km². San Jose is vernoem ná Josef van Nasaret (José de Nazaret), die pa van Jesus Christus. San Jose is ná Los Angeles en San Diego die derde grootste stad van Kalifornië. Die stad word beskou as hoofstad van die industriële gebied Silicon Valley en is geleë naby die Stille Oseaan net suidoos van San Francisco. San Jose is die setel van die County Santa Clara. Sedert die Meksikaans-Amerikaanse Oorlog in 1846/1848 maak San Jose saam met Kalifornië deel uit van die grondgebied van die Verenigde State en is op 27 Maart 1850 as eerste stad in die deelstaat geïnkorporeer. In hierdie tydperk het die stad as eerste hoofstad van die deelstaat Kalifornië gedien. Wikimedia Commons het meer media in die kategorie San Jose, Kalifornië.


Die tetradragme is 'n silwermuntstuk uit antieke Griekeland wat gelyk was aan vier dragme. Dit was van 510 tot 38 v.C. in algemene omloop. Baie tetradragme wat nou nog bestaan, is gemunt deur die polis Athene vanaf omtrent die middel van die 5de eeu v.C.; die gewilde muntstuk is algemeen gebruik in transaksies deur die hele antieke Griekse wêreld, ook in stede wat Athene polities teëgestaan het. Baie tetradragme bestaan vandag nog, aangesien dit meestal in groepe van tien tetradragme vasgemaak is en tussen skepe geruil is. Athene het silwermyne gehad wat deur die staat beheer is, wat die silwer voorsien het. Die Atheense tetradragme is gestempel met die kop van Athena op die voorkant, en op die agterkant 'n uil, die simbool van Athene, met 'n olyftakkie en 'n sekelmaan. Die ontwerp is vir meer as twee eeue grotendeels onveranderd gehou, teen watter tyd dit stilisties verouderd was. Om hulle geld te onderskei van hulle mededinger Egina, het Athene die tetradragme gemunt volgens die "Attiese" standaard van 4,3 gram per dragme.


Deneys Reitz (Bloemfontein, 2 April 1882 - Londen, 19 Oktober 1944) was 'n Suid-Afrikaanse soldaat, politikus, kabinetsminister, skrywer en die derde oudste van die Vrystaat se pres. F.W. Reitz se vyf seuns. Sy moeder, Blanka Thesen, 'n lid van die Noorse familie van Knysna, was die eerste eggenote van die Vrystaatse president. Deneys Reitz het sy voornaam gekry van die familienaam van sy ouma aan vaderskant, Cornelia Magdalena Deneys. Reitz ontvang sy skoolopleiding aan die Grey-kollege in Bloemfontein en sluit as seun van sewentien aan by die Boeremagte in die Tweede Anglo-Boereoorlog. Hy doen krygsdiens by Ladysmith en vergesel genl. J.C. Smuts op sy beroemde inval in die Kaapkolonie (1901-'02). Hy beskryf later sy oorlogservaringe in Commando (1929), wat 'n treffer geword het. Veral boeiend is sy eerstehandse beskrywing van dié gewaagde ekspedisie deur genl. Jan Smuts tot in die Kaapkolonie. Ná die vrede weier Reitz om die eed van getrouheid af te lê en om onder die Britse bewind te woon; daarom vertrek hy na Madagaskar waar hy drie moeilike jare deurbring en malaria opdoen, maar op die volgehoue versoeke van Isie Smuts, genl.


Albena (Bulgaars: Албена) is die derde belangrikste toeristesentrum aan die Bulgaarse Swartseekus ná Sonstrand (Slǎnčev brag) en Goue Sande (Zlatni pjasǎci). Die dorp is sowat 30 kilometer noord van die hawestad Warna geleë. Albena is 'n beplande strandoord wat as Bulgarye se mees ambisieuse toerisme-projek uit die sosialistiese tydperk in die laat 1960's en vroeë 1970's ontstaan het. Die dorpsnaam is 'n Bulgaarse meisiesnaam en ontleen aan 'n sprokieskarakter uit 'n boek van die skrywer Jordan Jovkov.


Buchteln (ook: Wuchteln, Ofennudeln of Rohrnudeln in Beiere en die Palts, soms ook Einback genoem) is 'n soort soet gebak ("Germknödel") wat van gisdeeg berei en voor die bakproses in kluitjies gevorm word. Buchteln, wat met of sonder vulsel bedien word, is 'n tipies Boheemse gereg wat ook ingang tot die Saksiese, Swabiese, Beierse en Oostenrykse kookkuns gevind het. Die Oostenrykse en Boheemse variant word dikwels met 'n vulsel van Powidl (pruimpuree), papawersaad, kwark of appelkooskonfyt geniet, in Beiere daarnaas ook dikwels met rosyntjies, Powidl of vars pruime. As Weense spesialiteit word vyf Buchteln voor die bakproses tot 'n kring met 'n bol in die middel saamgevoeg. Ná die bakproses word versiersuiker oor die gebak gestrooi. Weense Buchteln word warm bedien. Buchteln word dikwels met warm vanieljesous bedien. In sommige streke word Buchteln ook sonder vulsel gebak en met suurkool geniet. Die term Dukatenbuchteln verwys na 'n variant wat - sodra dit klaar gebak is - so groot soos 'n eier is.


Die Emakhazeni Plaaslike Munisipaliteit is een van die plaaslike munisipaliteite in die Nkangala-distriksmunisipaliteit in Mpumalanga, Suid-Afrika.


Die Umzimkhulu Plaaslike Munisipaliteit is een van die plaaslike munisipaliteite in die Harry Gwala-distriksmunisipaliteit in KwaZulu-Natal, Suid-Afrika. Hierdie KwaZulu-Natal-verwante artikel is slegs 'n saadjie. U kan ons wikipedia help deur dit uit te brei.


Die Vaalrivier Barrage Reservoir is naby Vereeniging in die Vaalrivier en is bekend as die Barrage. Dit bestaan uit 'n aantal sluise in die Vaalrivier en is in 1923 deur die Randse Waterraad gebou. Die reservoir is 64 km lank met 'n totale vermoë van 63 miljoen liter. Dit het 'n oppervlakte van 168,35km2 en 'n gemiddelde diepte van 4.5 m. Die reservoir was gebou om water aan die Witwatersrand te verskaf. As gevolg van besoedeling vanaf Johannesburg, Vereeniging en Sasolburg word die water nie meer gebruik as drinkwater nie. Die reservoir word slegs vir ontspanning gebruik; sportsoorte soos ski, bootry, kanovaart, hengel en swem is van die gewildste aktiwiteite. Lys van grootste damme in Suid-Afrika www.randwater.co.za


Tabankulu is 'n nedersetting in die voormalige Transkeistreek in die Oos-Kaap, Suid-Afrika. Die dorpie is sowat 18 km van die N2 nasionale pad. Die naam beteken 'groot berg'. Die dorpie se geskiedenis gaan terug na 'n handelspos wat hier geopen is in 1894. Die distrik van 1 500 km2 word hoofsaaklik bewoon deur Pondo en Xesibe Xhosastamme. Lys van dorpe in Suid-Afrika Op Pad in Suid-Afrika. B.P.J. Erasmus. 1995 ISBN 1-86842-026-4 "Hoofplek Tabankulu". Sensus 2011. Hierdie Oos-Kaap-verwante artikel is slegs 'n saadjie. U kan ons wikipedia help deur dit uit te brei.


Vir die gelyknamige voorstad in Harare, sien Willowvale, Zimbabwe. Willowvale is 'n dorpie in die voormalige Transkeistreek van die Oos-Kaap, Suid-Afrika. Die eerste blankes was reeds in 1839 hier teenwoordig toe die Beecham-Wood sendingstasie gestig is. Na die negende en laaste grensoorlog (1877-1878) het F.N. Streatfield 'n magistraatdistrik en militêre pos hier gevestig. Die pos het ontwikkel in 'n dorp. Die opperhoof Gcaleka het sy 'groot plek' by Nqadu naby Willowvale gehad. Die naam is afgelei van die wilgerbome wat langs 'n stroom naby die ou magistraat redensie gegroei het. Die distrik is 1 428 km2 groot. Dit word hoofsaaklik deur Gcaleka en Fingo's bewoon. Lys van dorpe in Suid-Afrika 2011-sensus (Willowvale) B.P.J. Erasmus: Op Pad in Suid-Afrika. 1995. ISBN 1-86842-026-4